text:
INTERBIU | FRÉDÉRIC DUMOULIN
“Kombinsidoak nga Adda Namarsua”
Ni Frédéric Dumoulin ket nasurok a 10 a tawenen nga agtrabtrabaho iti tay-ak ti pharmaceutical research iti Ghent University idiay Belgium. Saan a mamati idi nga adda Dios. Ngem nakombinsir met laeng a ti biag ket pinarsua ti Dios. Ininterbiu ti Agriingkayo! ni Frédéric—a maysa itan kadagiti Saksi ni Jehova—maipapan iti trabahona ken no apay a mamati iti Dios.
Adda kadi aniaman nga epekto ti relihion kenka idi ubingka pay?
Wen. Romano Katoliko ni nanangko. Ngem idi nabasak ti maipapan kadagiti Krusada ken ti Inkisision, kinagurak ti relihion ken diak kayaten ti makipaset iti dayta. Binasak met ti maipapan kadagiti saan a Kristiano a relihion ket nakitak nga awan nakaidumaanda. Idi 14 anyosakon, nakunak nga awan a talaga ti Dios gapu ta nakasaksaknap ti korapsion iti relihion. Isu nga idi naisuro kaniak ti teoria ti ebolusion idiay eskuelaan, nakombinsirak a basta timmaud lattan ti biag.
Apay a nagintereska iti siensia?
Idi 7 ti tawenko, adda nangted kaniak iti mikroskopio ket nagbalin dayta a paboritok nga ay-ayam. Inusarko dayta ken ti dadduma pay a banag a pangeksamen kadagiti napipintas nga insekto a kas kadagiti kulibangbang.
Apay a nagintereska iti nagtaudan iti biag?
Idi 22 anyosak, adda naam-ammok a sientista a maysa kadagiti Saksi ni Jehova. Patienna a ti biag ket pinarsua ti Dios. Talaga a karkarna dayta kaniak. Impagarupko no nalakak a mapaneknekan a minamaag ti pammatina. Ngem nasdaawak ta rasonable dagiti sungbatna kadagiti saludsodko. Naginteresak kadagiti tattao a mamati iti Dios.
Kalpasan ti sumagmamano a bulan, adda manen naam-ammok a maysa pay a Saksi a nagadu ti ammona maipapan iti medisina. Idi imbagana a kayatna nga ilawlawag ti patpatienna, nagwenak ta kayatko a kombinsiren a di umiso dagiti patpatienna.
Nakombinsirmo kadi?
Saan. Rinugiak a sinukimat dagiti teoria maipapan iti nagtaudan ti biag. Anian a siddaawko idi naammuak nga adda gayam dagiti nalatak ken mararaem a sientista a mangibagbaga a nakakomkomplikado uray ti kasisimplean a sibibiag a selula, isu a saan a mabalin a nagtaud dayta ditoy daga. Patien ti dadduma kadakuada a dagiti kasta a selula ket naggapu iti law-ang. Nagadu ti agsisimparat nga opinion maipapan iti nangrugian iti biag.
Adda kadi punto a nagtutunosanda?
Nakaskasdaaw ta adu a sientista ti umanamong uray kaskasano a ti biag ket basta timmaud lattan manipud awan biagna a banag. Pinampanunotko, ‘Kasanoda kasigurado a kasta ti napasamak no dida ammo no kasano a timmaud ti biag nga awan ti maysa a Namarsua?’ Rinugiak a sinukimat ti ibagbaga ti Biblia maipapan iti nagtaudan ti biag.
Ania dagiti konklusionmo maipapan iti Biblia?
Bayat nga umad-adu ti maad-adalko iti Biblia, ad-adda a nakombinsirak nga umiso ti linaonna. Kas pagarigan, kaano la a nakasarak dagiti sientista iti ebidensia nga adda nangrugian ti uniberso. Ngem kuna ti umuna a bersikulo iti Biblia a naisurat ag-3,500 a tawenen ti napalabas: “Idi punganay, ti Dios pinarsuana ti langlangit ken ti daga.” * Naammuak met a no adda dagiti dakamaten ti Biblia a banag mainaig iti siensia, umiso dayta.
Naammuak a no adda dagiti dakamaten ti Biblia a banag mainaig iti siensia, umiso dayta
Narigatanka kadi a mamati iti Dios gapu iti pannakaammom iti siensia?
Saan. Idi damo a pinatik nga adda Dios, tallo a tawenen nga ad-adalek ti Pharmaceutical and Biological science iti maysa nga unibersidad. Agingga ita, bayat nga umad-adu ti maad-adalko maipapan iti disenio dagiti sibibiag a banag, lalo a kombinsidoak nga adda Namarsua.
Mabalin kadi a mangtedka iti pagarigan?
Wen. Inadalko ti epekto dagiti agas ken toxin kadagiti sibibiag a parsua. Ti maysa a disenio a pagbilbilibak ket no kasano a maprotprotektaran ti utektayo manipud kadagiti napeggad a substansia ken bakteria. Adda bangen a mamagsina iti daratayo ken dagiti selula ti utektayo.
Ania ti nakaskasdaaw iti dayta?
Nasurok a 100 a tawenen ti napalabas, nakita dagiti managsirarak a dagiti substansia a sumsumrek kadagiti urat ti dara ket maiwaras iti amin a paset ti bagitayo malaksid iti utek ken duri. Nakaskasdaaw dayta kaniak gapu ta adda nagadu a babassit nga urat a mangipan iti dara iti tunggal selula ti utek. Babaen iti dara, madalusan, mapakan, ken masuplayan iti oksihena ti amin a selula iti utek. Kasano ngarud nga agtalinaed a naisina ti daratayo manipud kadagiti selula ti utektayo? Adu a tawen a misterio dayta.
Kasano ti panagandar dayta a bangen?
Dagiti nagbabassit nga urat ket saan a kas kadagiti plastik a tubo a mamagtalinaed a naisina iti kargana kadagiti adda iti ruar. Dagiti selula ti mangbukel iti pannakadiding dagiti urat ti dara. Kadagita a selula ken iti nagbabaetanda ti pagnaan dagiti substansia ken mikrobio. Ngem naiduma dagiti selula a mangbukel kadagiti urat ti dara iti utektayo. Agdedekketda unay. Nakaskasdaaw dagita a selula ken dagiti agdedekket a koneksionda. Gapu iti adu a komplikado a mekanismo, adda dadduma a banag a kas iti oxygen, carbon dioxide, ken glucose a makalusot iti nagbaetan dagiti urat ti dara ken utek iti kontrolado a pamay-an. Ngem saan a makalusot ti dadduma pay a compound, protina, ken selula. Isu a di madmadlaw ti panagandar ti bangen iti nagbaetan ti dara ken utek tapno makapataud kadagiti pisikal, kemikal, ken elektrikal a bangen. Para kaniak, dayta a disenio ket saan a basta timmaud babaen ti ebolusion.


c: text/html

text:
SUHETO ITI AKKUB | MAKATULONG PAY LAENG KADI TI BIBLIA AGINGGA ITA?
Dagiti Di Agkupas a Prinsipio—Kinamatalek iti Asawa
PRINSIPIO TI BIBLIA: “Ti panagasawa nadayaw koma iti tengnga dagiti isuamin, ket ti pagiddaan ti agassawa awan koma ti tulawna.”—Hebreo 13:4.
DAGITI PAGIMBAGANNA: Ibaga ti dadduma a lausen dayta a prinsipio. Ngem pulos a saan a husto dayta nga ibagbagada! No kasano kasakit ti maliputan idi naisurat ti Biblia, kasta met laeng ita.—Proverbio 6:34, 35.
Kastoy ti insurat ni Jessie a maysa nga asawa ken ama: “Dakkel ti naitulong ti kinamatalekmi iti maysa ken maysa iti natibker ken naragsak a relasionmi nga agassawa. Talaga a nakapatpateg iti panagasawa ti panagtalek. Madadael dayta a panagtalek no makikamalala ti maysa”—ken addanto pay dakes nga epekto dayta kadagiti annak!
Inrisgo ni Ligaya * ti relasionda nga agassawa. Kunana: “Nakigayyemak kadagiti di nasayaat a kakadua isu a nasursurok ti makuna nga aglablabes a ‘nightlife’ agingga a nakikamalalaak payen.” Rimmagsak ngata ni Ligaya? Agkaraapada ken lakayna ken miserable ti biagna. Innayonna: “Inutobko ti nakababain a nasnastrekko ket naamirisko a husto gayam ti sangkaibaga idi dagiti dadakkelko a ‘madadael ti nasayaat a kababalin gapu iti pannakikadua kadagiti dakes a tattao.’”—1 Corinto 15:33, Ti Baro a Naimbag a Damag Biblia.
Kuna pay ni Ligaya: “Sakbay pay a kumaro ti situasion, insardengkon dagiti dakes nga aramidko ken nagpayadalak iti Biblia—ket inkagumaakon nga iyaplikar dagiti maad-adalko.” Ti resultana? Nasalbar ti relasionda nga agassawa ken nasaysayaaten ti panangtrato kenkuana ni lakayna. “Ti Biblia ti nangbalbaliw iti biagko,” kunana, “ken diak pulos pagbabawyan ti panangisardengko kadagiti dati nga aramidko ken ti panangtallikudko kadagiti sinsinan gagayyem.”
^ par. 6 Nabaliwan ti dadduma a nagan.

robotstxt: allowed

filter: keep


text:
SALUDSOD DAGITI AGTUTUBO
Ania ti Rumbeng a Maammuak Maipapan Kadagiti Electronic Games?
Quiz maipapan iti electronic games
Iti United States, a dagiti electronic games ket binilion a doliar nga industria . . .
Ania ti average nga edad dagiti agay-ay-ayam kadagiti electronic games?
18
30
-
Kasano kaadu ti babbai ken lallaki nga agay-ay-ayam kadagiti electronic games?
55% ti lallaki; 45% ti babbai
15% ti lallaki; 85% ti babbai
-
Kadagita a dua a grupo, siasino ti nakadkadlaw nga ad-adu kadagiti agay-ay-ayam?
Babbai a 18 anyos ken agpangato
Lallaki a 17 anyos ken agpababa
-
Dagiti sungbat (sigun iti impormasion idi 2013):
B. 30.
A. Babbai ti 45%
—dandani 50% —iti amin nga agay-ay-ayam.
A. Babbai a 18 ken agpangato ti 31% iti amin nga agay-ay-ayam, idinto ta lallaki a 17 ken agpababa ti 19%.
Dagita a bilang ti nalabit mangted kenka iti ideya no siasino dagiti agay-ay-ayam. Ngem dida ibaga kenka dagiti
Ti nasayaat
Ania ti anamongam kadagiti sumaganad a komento maipapan iti electronic games?
“Makaparagsak a pamay-an dayta tapno makadua dagiti kapamilia ken gagayyem.”
—Irene.
“Nagmayat a panglipat iti realidad.”
—Annette.
“Pasiglatendaka.”
—Christopher.
“Pasayaatenda ti abilidadmo a mangsolbar iti problema.”
—Amy.
“Patademenda ti panunotmo; pagpanunoten ken suruandaka nga agplano ken mangipamuspusan.”
—Anthony.
“Iparegta ti dadduma a games ti panagtitinnulong ti aggagayyem.”
—Thomas.
“Dadduma a games ti makatulong kenka nga agehersisio tapno pumintas ti pammagim.”
—Jael.
Umanamongka kadi iti dadduma kadagita a komento
● Kuna ti Biblia nga adda “tiempo iti tunggal aramid iti baba ti langlangit,” a pakairamanan ti panaglinglingay.
Ti dakes
Dagiti kadi electronic games ket mangsaysayang iti orasmo?
“No rinugiakon ti agay-ayam, marigatanakon a mangisardeng. Sangkaibagak iti bagik, ‘Maysa laengen a level!’ Ngem diakton mapupuotan a dua nga orasen ti limmabas ket nagbayag gayamen a nagay-ayamak!”
—Annette.
“Dagiti video games ket mangibus iti oras. Agtugtugawka iti adu nga oras ken mariknam a kasla adun ti nagapuanam agsipud ta naminlima a nangabakka, ngem kinaagpaysuanna, awan a pulos ti nagapuanam.”
—Serena.
Laglagipem: No mapukawanka iti kuarta, mabalin a mapasublim dayta. Ngem saan a kasta no mapukawanka iti panawen. Napatpateg ngarud nga amang ti panawen ngem iti kuarta. Isu a dimo saysayangen dayta!
● Kuna ti Biblia: “Annadanyo ti tignayyo. . . . Usarenyo a naimbag ti tiempo.”
Maapektaran kadi dagiti electronic games ti panagpampanunotmo?
“Dagiti krimen a madusa iti pannakaibalud wenno ipapatay ket basta lattan ‘maaramid’ iti maysa a video game.”
—Seth.
“Iti adu a games, abakem dagiti kabusormo tapno makapuntoska. Masansan a kaipapanan dayta ti panangpapatay kadakuada iti nadumaduma a naranggas a pamay-an.”
—Annette.
“No dadduma, bayat nga agay-ay-ayamka, dimo mapupuotan a maibagam kadagiti gagayyemmo ti sasao a kas iti ‘Mataykan!’ wenno ‘Patayenka!’ ”
—Nathan.
Laglagipem: Dika agay-ayam kadagiti games a mangisuro kadagiti kagura ti Dios a kas iti kinaranggas, immoral a seks, ken espiritismo.
● Kuna ti Biblia nga “asinoman a mangay-ayat iti kinaranggas”
Pagpanunotam: Sigun iti libro a Getting to Calm, “dagiti naranggas a video games ket nalabit dakdakkel ti epektoda iti kababalin ngem iti telebision agsipud ta saan laeng a basta buybuyaen dagiti ubbing ti naranggas ken daradara a bida
Panagsubli iti realidad
Nasursuro ti adu nga agtutubo ti agbalin a balanse iti panagay-ayamda kadagiti electronic games. Usigem ti dua a pagarigan.
“Nairuamak idi nga agay-ayam kadagiti video games uray no nakarabrabiin ta ti rasonko ket saan kadi a lima la nga oras ti kasapulak a pannaturog? Maysa laengen a level. Ngem ita, nasursurokon nga adda umiso a tiempo para kadagiti video games. Para kaniak, mayat dagita a paglinglingayan sagpaminsan. Ngem masapul nga aramidentayo ti amin a bambanag iti kalkalainganna.”
—Joseph.
“Linimitarakon ti panagay-ayamko isu nga ad-adun nga amang ti maar-aramidak! Naparang-ayko ti panagserbik iti Dios, natulongak ti dadduma a karelihionak, ken nasursurok payen ti agtokar iti instrumento. Nagadu pay gayam ti mabalinko nga aramiden!”
—David.
● Kuna ti Biblia a “natimbeng iti panagug-ugali” dagiti manakem a lallaki ken babbai. (1 Timoteo 3:
Laglagipem: Ti panagay-ayam kadagiti electronic games ket mabalin a nasayaat a paglinglingayan ngem nasken a malimitaran dayta. Ngem dimo ipalubos a dayta ti mangkontrol iti orasmo wenno mangpukaw iti pokusmo kadagiti napateg a banag iti biag. Kinapudnona, imbes a nakapokuska unay iti panangikagumaam a mangabak iti maysa a game, saan kadi a nasaysayaat no pagreggetam a ragpaten dagiti kalatmo tapno mangabakka iti agpayso a biag?


text:
LEKSION 19
Siasino ti Matalek ken Masirib nga Adipen?
Sakbay ti ipapatay ni Jesus, kinasaritana ti uppat kadagiti adalanna—da Pedro, Santiago, Juan, ken Andres. Idi impakaammo ni Jesus ti pagilasinan ti kaaddana iti maudi nga al-aldaw, inyimtuodna daytoy a napateg a saludsod: “Siasino a pudpudno ti matalek ken masirib nga adipen a dinutokan ni apona a mangaywan kadagiti katulongna, tapno ipaayna kadakuada ti taraonda iti umiso a tiempo?” (Mateo 24:3, 45; Marcos 13:3, 4) Ipampanamnama ni Jesus kadagiti adalanna a kas ‘apoda,’ adda dutokanna nga agtultuloy a mangipaay iti naespirituan a taraon kadagiti pasurotna kabayatan ti tiempo ti panungpalan. Siasino ti mangbukel iti daytoy nga adipen?
Isu ti bassit a grupo dagiti napulotan iti espiritu a pasurot ni Jesus. Ti “adipen” ket isu ti Bagi a Manarawidwid dagiti Saksi ni Jehova. Daytoy ti mangipapaay iti naintiempuan a naespirituan a taraon kadagiti padada nga agdaydayaw ken Jehova. Agtalekkami nga agtultuloy nga ipaay daytoy a matalek nga adipen ti ‘bingaymi nga abasto a taraon iti umiso a tiempo.’—Lucas 12:42.
Isu ti mangiwanwanwan iti sangakabbalayan ti Dios. (1 Timoteo 3:15) Inikkan ni Jesus ti adipen iti nadagsen a responsabilidad a mangiwanwan iti trabaho ti naindagaan a paset ti organisasion ni Jehova—mangasikaso kadagiti material a sanikua ti organisasion, mangiwanwan iti trabaho a panangasaba, ken mangisuro kadakami babaen kadagiti kongregasionmi. Gapuna, tapno maitedda dagiti kasapulanmi iti umiso a tiempo, “ti matalek ken masirib nga adipen” ket mangipapaay iti naespirituan a taraon babaen kadagiti publikasion nga us-usarenmi iti ministeriomi, kasta met kadagiti programa a maiparang kadagiti gimong ken asambleami.
Ti adipen ket matalek kadagiti kinapudno a linaon ti Biblia ken iti annongenna a mangikasaba iti naimbag a damag. Masirib met no iti panangaywanna kadagiti sanikua ni Kristo ditoy daga. (Aramid 10:42) Gapuna, bembendisionan ni Jehova daytoy nga adipen. Umad-adu dagiti umaw-awat iti kinapudno ken makaipapaay daytoy iti nawadwad a naespirituan a taraon.—Isaias 60:22; 65:13.
Siasino ti dinutokan ni Jesus a mangipaay iti naespirituan a taraon kadagiti adalanna?
Iti ania a pamay-an a matalek ken masirib ti adipen?


text:
Sahara
Ti Sahara (Arabiko: الصحراء الكبرى, Aṣ-Ṣaḥrā´ al-Kubrā, "Ti Nalatak a Desierto") ket isu daytoy ti kadakkelan a napudot desierto iti lubong ken ti maikatlo a kadakkelan a desierto, kalpasan ti Antartika ken ti Artiko.[1] Nga adda ti sumurok a 9,400,000 kuadrado kilometro (3,600,000 sq mi), daytoy ket kaaduan a sakupenna ti Amianan nga Aprika, a makaaramid daytoy ti gangani a kadakdakkel ti Tsina wenno ti Estados Unidos. Ti Sahara ket maigay-at manipud ti Baybay Nalabbasit, ken mairaman dagiti paset ti aplaya ti Mediteraneo, aginggana kadagiti kaigidan ti Taaw Atlantiko. Iti abagatan, daytoy ket naipatinggaan babaen ti Sahel, ti barikes ti namaga bassit a tropikal a sabana a buklen ti akin-amianan a rehion ti tengnga ken lumaud a Sub-Sahara nga Aprika.
Adda dagiti karuburuban ti darat ket magaw-atna ti 180 metro (590 ft) iti kangato.[2] Ti nagan ket nagtaud manipud ti Arabiko a balikas ti desierto: (صَحراء ṣaḥrāʾ [sˤɑħrɑːʔ] ( denggen)).[3][4]
Dagiti pagbeddengan ti Sahara ket ti Taaw Atlantiko iti laud, ti Banbantay Atlas ken ti Mediteraneo iti amianan, ti Baybay Nalabbasit iti daya, ken ti Sudan ken ti ginget ti Karayan Niger iti abagatan. Ti Sahara ket nabingbingay iti akinlaud a Sahara, ti sentral a Banbantay Ahaggars, ti Banbantay Tibestis, ti Banbantay Aïr (ti rehion ti desierto a banbantay ken dagiti nangato a banak), ti desierto Ténéré ken ti Desierto Libya (ti kamagaan a rehion). Ti kangatuan a pantok idiay Sahara ket ti Emi Koussi (3,415 metro (11,204 ft)) idiay Banbantay ti Tibesti idiay akin-amianan a Chad.
Ti Sahara ket ti kadakkelan a desierto iti kontinente ti Aprika. Ti akin-abagatan a pagbeddengan ti Sahara ket namarkaan babaen ti banda ti namaga bassit a sabana a tinawtawagan ti Sahel; ti abagatan ti Sahel ket mabirukan ti Akin-abagatan a Sudan ken ti Labneng Karayan Kongo. Kaaduan ti Sahara ket buklen ti nabato a hamada; dagiti erg (dakkel a luglugar a naabbongan dagiti karuburuban ti darat) ket mangporma laeng iti bassit a parte.
Dagiti tattao ket agtataengda iti igid ti desierto kadagiti rinibu a napalabas a tawtawen[5] manipud idi naudi a panawen ti yelo. Ti Sahara ket nabasbasa idi a lugar ngem tatta nga aldaw. Sumurok a 30,000 petroglipo dagiti ayup ti karayan a kas ti buaya[6] ket nagbaiag, a kagudua dagitoy ket nabirukan idiay Tassili n'Ajjer idiay abagatan a daya ti Arhelia. Dagiti posil dagiti dinosauro, a mairaman ti Afrovenator, Jobaria ken Ouranosaurus, ket nabirukan payen ditoy. Ti moderno Sahara, ket saan a kaaduan ti mulmula, malaksid idiay Ginget ti Nilo, kadagiti bassit nga oasis, ken idiay akin-amianan a kabambantayan, nga idiay dagiti Mediteraneo a mulmula a kas ti kayo ti oliba ket mabirukan a agtubo idiay. Thi rehion ket kastoyen manipud idi agarup a 1600 BCE, kalpasan dagitianagbalbaliw iti pakbo ti Daga ket nangipangato kadagiti temperatura ken nangpabasit ti panagtudtudo.[7]
Dagiti tattao ti Sahara ket nagdumaduma kadagiti nagtaudan. Kadagitoy ket dagiti Amaziɣ a mairaman dagiti Turūq, dagiti nadumaduma a Naarabo nga Amaziɣ a grupo kas dagiti agsasao ti Hassania a Sahrawi, a dagiti populasionda ket mairaman ti tribu ti Sanhaya a ti naganna ket tidda ti prehistoriko a Pagsasao a Zenaga. Dagiti dadduma pay a nangruna a tattao ket mairaman dagiti Toubou|, Nubiano, Zaghawa, Kanuri, Hausa, Songhai, ken Fula/Fulani (Pranses: Peul; Fula: Fulɓe). Dagitinangruna a siudad a mabirukan idiay Sahara ket mairaman ti Nouakchott, ti kapitolio ti Mauritania; Tamanrasset, Ouargla, Béchar, Hassi Messaoud, Ghardaïa, ken El Oued idiay Arhelia; Timbuktu idiay Mali; Agadez idiay Niger; Ghat idiay Libya; ken Faya-Largeau idiay Chad.
Ti Sahara ket kasisigud idi a tinaengan babaen dagiti tattao nga Amaziɣ a ti pananginaganda idi ti rehion ket "Tinariwen", a kayatna a sawen ket dagiti desierto, ti reperensia iti kinapudno nga isuda ket nangigiddiat iti nagbaetan dagiti nadumaduma nga [[ekorehion] ti desierto (kas ti erg, oasis, desierto ken namaga a karuotan kdpy.)
Dagiti linaon
Heograpia[urnosen | urnosen ti taudan]
Ti Sahara ket sakupenna dagiti dakkel a parte ti Arhelia, Chad, Ehipto, Libya, Mali, Mauritania, Morocco, Niger, Akinlaud a Sahara, Sudan ken Tunisia, ken gumay-at iti sumurok a 9 riwriw kuadrado kilometro (3,500,000 sq mi) ken sakupenna ti agarup a 1⁄4 iti kontinente ti Aprika. No mairaman amin ti natimbeng a tinawen a panatudtudo ti basbassit ngem 250 mm, ti desierto ti Sahara ket sumurokto iti 11 riwriw kuadrado kilometro (4,200,000 sq mi) iti kalawa. Daytoy ket maysa kadagiti tallo a naisangayan a pisiograpiko a probinsia iti dakkel a pisiograpiko a pannakabingbingay ti Aprika.
Dagiti nota[urnosen | urnosen ti taudan]
- ^ "Ti Kadakkelan a Desierto ti Lubong". Naala idi 2011-12-30.
- ^ Arthur N. Strahler and Alan H. Strahler. (1987) Moderno a Maipapan ti Bagi a Heograpia Maikatlo nga Edision. New York: John Wiley & Sons. Page 347
- ^ "Sahara." Online a Diksionario ti Etimolohia. Douglas Harper, Historiador. Naala idi Hunio 25, 2007.
- ^ "Ingles-Arabiko nga online a diksionario". Online.ectaco.co.uk. 2006-12-28. Naala idi 2010-06-12.
- ^ Discover Magazine, 2006-Okt.
- ^ National Geographic News, 17 Hunio 2006.
- ^ Sahara's Abrupt Desertification Started by Changes in Earth's Orbit, Accelerated by Atmospheric and Vegetation Feedbacks.
Dagiti nagibasaran[urnosen | urnosen ti taudan]
- Chris Scott. Sahara Overland. Trailblazer Guides, 2005.
- Michael Brett and Elizabeth Frentess. The Berbers. Blackwell Publishers, 1996.
- Charles-Andre Julien. History of North Africa: From the Arab Conquest to 1830. Praeger, 1970.
- Abdallah Laroui. The History of the Maghrib: An Interpretive Essay. Princeton, 1977.
- Hugh Kennedy. Muslim Spain and Portugal: A Political History of al-Andalus. Longman, 1996.
- Richard W. Bulliet. The Camel and the Wheel. Harvard University Press, 1975. Republished with a new preface Columbia University Press, 1990.
- Eamonn Gearon. The Sahara: A Cultural History. Signal Books, UK, 2011. Oxford University Press, USA, 2011.
Dagiti silpo ti ruar[urnosen | urnosen ti taudan]
Midia a mainaig iti Sahara iti Wikimedia Commons
- Maipanggep ti sirok a rabaw a hidrolohia ti Sahara ken ti naplano a panagusar kadagiti akuipero.
- Akinlaud a Sahara, Publikon Publishers, Pécs, 2009, ISBN 978-963-88332-0-4


text:
SUHETO ITI AKKUB
Dagiti Tulbek ti Naragsak a Biag
“Naragsakak no addanton asawak ken annakko.”
“Naragsakak no addanton bukodko a balay.”
“Naragsakak no makastrekak iti dayta a trabaho.”
“Naragsakak no . . .”
NAKARIKNAKA met kadin iti kasta? Idi naragpatmon ti kalatmo wenno naalamon ti kayatmo, nagtultuloy kadi ti ragsakmo? Wenno kimmupasen? Sigurado nga agbalintayo a naragsak no maragpattayo ti kalattayo wenno maalatayo ti tartarigagayantayo. Ngem mabalin a temporario laeng ti kasta a kinaragsak. Ti manayon a kinaragsak ket saan la a nakadepende kadagiti nagapuanan wenno nagun-odantayo. Imbes ketdi, kas iti kinasalun-at, ti pudno a kinaragsak ket nakadepende iti nadumaduma a bambanag.
Agduduma ti tunggal maysa kadatayo. Dagiti mangparagsak kenka ket nalabit saan a mangparagsak iti sabali. Malaksid iti dayta, agbalbaliwtayo bayat a tumataengantayo. Ngem ipakita dagiti ebidensia nga adda dagiti banag nga ad-adda a kanayon a mangparagsak. Kas pagarigan, ti kinakontento, panangliklik iti apal, panangayat iti sabsabali, ken kinatibker ti pakinakem ket mangyeg iti pudpudno a kinaragsak. Kitaentayo no apay.
1. AGBALINKA A KONTENTO
“Ti kuarta agpaay a salaknib,” kinuna ti maysa a masirib nga agad-adal iti nainkasigudan a kababalin ti tao. Insuratna pay: “Ti managayat laeng iti pirak saanto a mapnek iti pirak, uray ti asinoman a managayat iti kinabaknang saanto a mapnek iti sapul. Daytoy met ket kinaubbaw.” (Eclesiastes 5:10; 7:12) Ti puntona? Nupay kasapulantayo ti kuarta tapno adda pagbiagtayo, masapul a ditay agbalin a naagum ta saan a mapmapnek ti naagum! Ti nangisurat iti dayta a ni Ari Solomon iti nagkauna nga Israel aktual a pinadasna no ti kinabaknang ken naluho a biag ket mangyeg iti pudno a ragsak. “Nagun-odko amin a tinarigagayak,” insuratna. “Inaramidko ti amin a kinaykayatko a pagragsakan.”—Eclesiastes 1:13; 2:10, Ti Baro a Naimbag a Damag Biblia.
Yantangay bimmaknang iti kasta unay ni Solomon, nangibangon iti dadakkel a balbalay, nangaramid iti napipintas a parke ken pagurnongan iti nagadu a danum, ken naaddaan iti adu nga adipen. Naalana ti aniaman a kayatna. Ania ti naadalna? Rimmagsak met ngem saan a nagtultuloy a kasta. “Adtoy! isuamin kinaubbaw,” kinunana. “Awan idi ti pagsayaatanna iti baba ti init.” Kinagurana pay ketdi ti biag! (Eclesiastes 2:11, 17, 18) Wen, naadal ni Solomon a ti naluho a biag ket mangyeg iti liday ken di pannakapnek. *
Dayta kadi a konklusion ni masirib a Solomon ket maitunos kadagiti panagadal ita? Sigun iti artikulo a naipablaak iti Journal of Happiness Studies, “apaman a napennekmon dagiti kangrunaan a kasapulam, dinaka pagbalinen a naragragsak ti ad-adu a kuarta.” Kinaagpaysuanna, saan unay a naragsak dagiti tattao no maaddaanda iti ad-adu a material a bambanag ngem mabaybay-anda met ti nadalus a moralidad ken relasionda iti Dios.
PRINSIPIO TI BIBLIA: “Ti wagas ti panagbiagyo siwayawaya koma iti panagayat iti kuarta, bayat a mapnekkayo iti agdama a bambanag.”—Hebreo 13:5.
2. LIKLIKAM TI APAL
Ti apal kaipapananna “ti sakit ti nakem wenno pannakasuron a marikna ti maysa gapu ta makitana a nasaysayaat ti kasasaad ti sabali. Dayta a rikna ket napakuyogan iti tarigagay a kasta met koma ti kasasaadna.” Kas iti makapapatay a tumor, ti apal ket makaapektar iti biag ti maysa ken mangdadael iti ragsakna. Kasano a mangrugi ti apal? Kasanotay a madlaw nga umap-apaltayon? Ken kasano a malabanantayo dayta?
Sigun iti Encyclopedia of Social Psychology, adda tendensia dagiti tattao nga umapal kadagiti kapadada, nalabit iti edad, kapadasan, wenno sasaadenda iti kagimongan. Kas pagarigan, ti maysa a paralako ket nalabit saan nga umapal iti nalatak nga artista. Ngem mabalin nga apalanna ti naas-asenso a padana a paralako.
Kas pagarigan: Adda idi dagiti nangato nga opisial iti nagkauna a Persia nga immapal, saan nga iti ari, no di ket iti nalaing a ni Daniel a padada nga opisial. Kas pakakitaan a masuron unay dagidi a lallaki, implanoda pay ketdi a mapapatay ni Daniel! Ngem napaayda. (Daniel 6:1-24) “Nasken a maamiristayo a dakes ti maaramidan ti apal,” kuna ti nadakamaten nga ensiklopedia. “Dayta a dakes nga epekto ti mangilawlawag nga adda koneksion ti apal iti nagadun a historikal a kaso ti kinaranggas.” *
Ti apal ket mangdadael iti abilidad ti tao a mangtagiragsak kadagiti nasasayaat a banag iti biag
Kasanom a madlaw nga umap-apalkan? Isaludsodmo iti bagim: ‘No nagballigi ti maysa a kapatadak, maragsakanak kadi wenno masuronak? No pimmalpak ti kabsatko, nalaing a kaklasek, wenno katrabahuak, malidayanak kadi wenno maay-ayatanak?’ No “masuronak” ken “maay-ayatannak” ti sungbatmo, mabalin nga umap-apalkan. (Genesis 26:12-14) Ti “apal,” kuna ti Encyclopedia of Social Psychology, “ket mangdadael iti abilidad ti tao a mangtagiragsak kadagiti nasasayaat a banag iti biag ken mangikkat iti panangapresiarna iti adu a sagut ti biag. . . .Dagiti kasta a tendensia ket saan a pulos a mangyeg iti kinaragsak.”
Malabanantayo ti apal no agbalintayo a pudpudno a napakumbaba ken naemma. Dagita ti makatulong kadatayo a mangapresiar ken mangipateg kadagiti abilidad ken nasayaat a kualidad ti sabsabali. Kuna ti Biblia: “Awan ti aniaman nga aramidenyo gapu iti rinnupir wenno gapu iti panangipasindayaw iti bagi, no di ket buyogen ti kinapakumbaba iti isip nga ibilangyo a ti dadduma nangatngatoda ngem dakayo.”—Filipos 2:3.
PRINSIPIO TI BIBLIA: “Ditay koma agbalin a manangipasindayaw iti bagi, a mangsulsulbog iti panagsisinnalisal, nga agiinnapal iti maysa ken maysa.”—Galacia 5:26.
3. AYATEM TI PADAM A TAO
“Ti rikna ti tattao maipapan kadagiti relasionda iti sabsabali ket dakdakkel ti epektona iti naan-anay a pannakapnekda iti biag no idilig iti trabaho, mapastrekda a kuarta, komunidad, wenno uray iti salun-atda,” kuna ti libro a Social Psychology. Iti ababa a pannao, tapno agbalintayo a pudpudno a naragsak, masapul nga ipakitatayo ti ayat ken mariknatayo a maay-ayattayo. “No . . . awan ayatko, awan kaes-eskak,” kinuna ti maysa a nangisurat iti Biblia.—1 Corinto 13:2.
Saan pay a naladaw unay tapno ipakitatayo ti ayat. Kas pagarigan, abusado ken mammartek ti tatang ni Vanessa. Idi 14 ti tawenna, nagtalaw ken nakipagnaed iti nadumaduma a pamilia ken iti pagamponan a di nasayaat ti kasasaadna. Sadiay a nalagipna nga ipakaasi ti tulong ti Dios. Kalpasanna, nalabit kas sungbat kadagiti kararagna, pinagyanda isuna iti pamilia a mangan-annurot iti prinsipio ti Biblia a “ti ayat mabayag-panagituredna ken manangngaasi.” (1 Corinto 13:4) Gapu iti dayta ken kadagiti nasursuro ni Vanessa iti mismo a panagadalna iti Biblia, nailiwliwagna met laeng dagiti nasaem a napalabasna ken in-inut a limmaing iti panageskuelana. “Dagiti dati a saan a pasado a gradok ket nagbalinen a pasig a line of 8 ken 9,” kinunana.
Nupay malagip pay laeng ni Vanessa dagiti nasaem a napalabasna, naragsak itan iti denna ni lakayna ken ti dua nga annakda.
PRINSIPIO TI BIBLIA: “Kawesanyo ti bagbagiyo iti ayat, ta dayta ket naan-anay a singgalut ti panagkaykaysa.”—Colosas 3:14.
4. PATIBKEREM TI PAKINAKEMMO
Asino ti awan problemana? Kas kuna ti Biblia, adda “tiempo ti panagsangit” ken “tiempo ti panagdung-aw.” (Eclesiastes 3:4) No natibker ti pakinakemtayo, positibotayo latta iti laksid dagita a kasasaad. Kitaentayo da Carol ken Mildred.
Nagadu ti sakit ni Carol kas iti sakit iti duri, diabetes, sleep apnea, ken sakit iti mata isu a nabulsek ti kannigid a matana. Kaskasdi a kinunana: “Ikagkagumaak a saan nga agbayag ti pannakaupayko. Maasianak met no dadduma iti bagik. Ngem iwaksik no kua dayta ket agyamanak iti Dios ta adda pay laeng dagiti maaramidak, nangruna para iti sabsabali.”
Adu met ti sakit ni Mildred kas iti arthritis, kanser iti suso, ken diabetes. Ngem kas ken Carol, ikagkagumaanna a dina unay sangkapanunot dagiti problemana. “Nasursurok nga ayaten dagiti tattao ken liwliwaen ida no masakitda ket makatulong met dayta kaniak,” insuratna. “Kinaagpaysuanna, no liwliwaek ti sabsabali, malipatak dagiti bukodko a problema.”
Interesado met ketdi da Carol ken Mildred nga agpaagas kadagiti eksperto iti tay-ak ti medisina, ngem saanda a nakapokus iti salun-atda no di ket iti kasasaad ti panunotda ken no kasanoda nga usaren ti tiempoda. Gapu iti dayta, naragsakda ken awan ti makaikkat iti dayta kadakuada. Malaksid iti dayta, adu ti mangdungdungngo kadakuada ken inspirasion ida dagidiay maipaspasango iti nadumaduma a pakasuotan.
PRINSIPIO TI BIBLIA: “Naragsak ti tao nga agtultuloy nga agibtur iti pannakasuot, agsipud ta iti pannakaanamongna awatennanto ti korona ti biag.”—Santiago 1:12.
No mausar ti kinasirib nga isursuro ti Biblia, “maysa dayta a kayo ti biag kadagidiay mangpetpetpet iti dayta, ket dagidiay agtultuloy a mangsalimetmet a siiirut iti dayta maawaganda iti naragsak.” (Proverbio 3:13-18) Ammuem koma ngarud dayta a kinapudno babaen ti panangusarmo iti kinasirib nga adda iti Biblia. Kayat ngamin “ti naragsak a Dios,” nga Autor daytoy a sagrado a libro, nga agbalinka met a naragsak.—1 Timoteo 1:11.
^ par. 11 Dayta a kapadasan ni Solomon ket mabasa iti Eclesiastes 2:1-11.
^ par. 17 Ti maysa a pagaammo a historikal a kaso ket ti napasamak ken Jesu-Kristo. Kuna ti Marcos 15:10 a “gapu iti apal,” ni Jesus ket “inyawat ti panguluen a papadi” tapno mapapatay.


text:
Kasanotayo a Masigurado a Pudno ti Biblia?
Ibaga ti Biblia a daytoy ket “sao ti Dios” ken ti Dios “saanna a mabalin ti agulbod.” (1 Tesalonica 2:13; Tito 1:2) Agpayso kadi dayta, wenno ti Biblia ket koleksion laeng dagiti sarsarita?
Ammuem ti Ad-adu Pay
AGRIINGKAYO!
Makatulong Pay Laeng Kadi ti Biblia Agingga Ita?
Idi pimmanaw ni Hilton iti balayda, impagarup dagiti nagannakna a din pulos agbalbaliw. Ngem idi nagsubli kalpasan ti 12 a tawen, nagdakkelen ti nagbaliwanna nga uray la dida nailasin. Ania ti napasamak?
ANIA A TALAGA TI ISURSURO TI BIBLIA?
Ti Biblia—Libro a Naggapu iti Dios
Kasano a matulongannaka ti Biblia a mangrisut kadagiti parikutmo? Apay a mapagtalkam dagiti padtona?


text:
Cyprus
Katkategoria:
- Cyprus
- Dagiti adda ti dua a kontinente a pagilian
- Dagiti pagilian ti Baybay Mediteraneo
- Dagiti pagilian ti Daya a Mediteraneo
- Dagiti pagilian idiay Europa
- Dagiti dati a kolonia ti Britaniko
- Dagiti Helenestiko a kolonia
- Dagiti sangalubongan nga isla
- Dagiti pagilian nga isla
- Dagiti isla ti Asia
- Lebante
- Dagiti liberal a demokrasia
- Is-isla ti Mediteraneo
- Dagiti estado a kameng ti Mankomunidad ti Pagpagilian
- Dagiti estado a kameng ti Kappon ti Europa
- Dagiti estado a kameng ti Kappon para iti Mediteraneo
- Dagiti pagilian ti Tengnga a Daya
- Dagiti pagilian ti Asideg a Daya
- Dagiti Poeniko a kolonia
- Dagiti republika
- Dagiti estado ken teritorio a nabangon idi 1960
- Dagiti pagilian ti Akinlaud nga Asia
- Dagiti estado a kameng ti Nagkaykaysa a Pagpagilian
- Dagiti nabingbingay a rehion
- Dagiti mankomunidad a republika


text:
Sebada
T sebada (Hordeum vulgare L.), ket kameng ti pamilia ti ruot, ken nagruna a bukel ti sereal. Dagiti nangruna nga usarna ket mairaman a kas pakan ti ayup, ka taudan ti mabubodan a materiales para iti serbesa ken dagiti dadduma pay nga araken a mainum,ken kas komponente dagiti nadumaduma a nasalun-at a makan. Daytoy ket maus-usar kadagiti digo ken dagiti inanger, ken iti sebada a tinapay kadagiti nadumaduma akultura. Ti bukbukel ti sebada ket kadawyan a naararamid iti malta ti tradisional ken taga-ugma a pamay-an iti panangisagana.
Iti maysa a panangiranggo idi 2007 kadagiti sereal nga apit iti lubong, ti sebada ket maikapat iti termino iti kaadu a napataud (136 a riwriw tonelada) ken iti kalawa ti panagtalon (566,000 km²).[2]
Dagiti nagibasaran[urnosen | urnosen ti taudan]
Dagiti nota[urnosen | urnosen ti taudan]
- ^ "Hordeum vulgare". Integrated Taxonomic Information System.
- ^ "FAOSTAT". Gunglo ti Makan ken Agrikultura ti Nagkaykaysa a Pagpagilian. Naiyarkibo manipud iti kasisigud idi 8 Mayo 2009. Naala idi 2009-05-18.
Bibliograpia[urnosen | urnosen ti taudan]
- McGee, Harold (1986). Iti Makan ken Panagluto: Ti Siensia ken Tawidan ti Kusina. Unwin. ISBN 0-04-440277-5.
Dagiti silpo ti ruar[urnosen | urnosen ti taudan]
- Midia a mainaig iti Sebada iti Wikimedia Commons
- Chisholm, Hugh, ed. (1911). "Barley". Encyclopædia Britannica. 3 (Maika-11 nga ed.). Pagmalditan ti Unibersidad ti Cambridge.


text:
Gambang
Ti gambang ket ti kimiko nga elemento nga addaan iti simbolo ti Cu (manipud ti Latin: cuprum) ken atomiko anumero iti 29. Daytoy ket mabennat a metal nga addaan iti termal ken elektrikal a konduktibidad. Ti puro a gambang ket naalumaymay ken mabennat; ti nabiit a naisarsarang a rabaw ket agmaris iti nalabbasit-naranghar. Daytoy ket naus-usar a konduktor iti pudot ken elektridad, material iti panagbangon, ken laok dagiti nadumaduma nga aloy ti metal.
Ti metal ken ti aloyna ket naus-usaren kadagiti rinibo a tawtawen. Idi panawen ti Romano, ti gambang ket naminmina idi idiay Cyprus, isu a ti taudan ti nagan ti metal ket ti cyprium (metal ti Cyprus), ken kalpasanna ket naipangyababaan iti cuprum. Dagiti kompuestona ket kadawyan a masarsarakan akas dagiti asin ti gambang(II), a masansan a maammuan kadagiti maris iti asul wenno berde kadagitimineral a kas ti asurita ken turkuesa ken kaaduanen iti pakasaritaan a naus-usar a kas dagiti pigmento. Dagiti arkitektural a nabangon iti gambang ket aglati a mangited iti berde a verdigris (wenno patina).
Ti gambang ket kammasapul iti amin a sibiag nga organismo a kas tugot a is dietario a mineral gapu ta daytoy ket nangruna a konstituente ti kompleks ti ensima ti pagangesan ti Sitokromo c oksidasa. Dagiti kangrunaan a lugar a pakabirukan iti gambang iti tattao ket ti dalem, piskel ken tulang.[1]
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Gambang iti Wikimedia Commons
- Gambang manipud ti Unibersidad ti Nottingham


text:
Daga (planeta)
Ti Daga (wenno ti Daga) ket isu ti maikatlo a planeta manipud ti Init, ken ti kapusekan ket maikalima a kadakkelan kadagiti walo a planeta iti Sistema a Solar. Isu pay ti kadakkelan kadagiti uppat a naindagaan a planeta iti Sistema a Solar. Daytoy ket sagpaminsan pay a makunkuna a ti lubong, ti Asul a Planeta,[3] wenno babaen ti Latin a naganna a, Terra.[paammo 1]
Ti Daga ket naporma idi agarup a 4.54 bilion a tawtawen babaen ti panakapartuatna manipud ti solar a nebula, ken ti biag ket rimsua iti rabawna idi kaunegan ti maysa a bilion a tawtawen.[4] Ti planeta ket pagtaengan dagiti riwriw a sebbangan, a mairaman dagiti tao.[5] Ti biospera ti Daga ket naimudingan a nabalbaliwanna ti tangatang ken dagiti pay abiotiko a kasasaad iti planeta, a nagpakabael daytoy ti panakaiwarwaras dagiti aerobio nga organismo ken dagiti pay panakaporma ti tuon ti osono a daytoy ket, a kumaduaan ti magnetiko a lugar ti Daga, ket mangtiped kadagiti makadangran a solar a radiasion, a mangpalubos ti biag iti daga.[6] Ti maipapan ti bagi a tagikua ti Daga, ken dagiti pay bukodna a heolohiko a pakasaritaan ken panagliklikmut, ket pimmalubos ti panagrang-ay ti biag. Ti planeta ket manamnama a agituloy a makasuporta ti biag para kadagiti sumaruno a 500 a riwriw aginggana ti 2.3 a bilion a tawtawen.[7][8][9]
Ti ukis ti daga ket nabingbingay kadagiti nadumaduma a nasikkil a paset, wenno tektoniko a plato, nga umakar ti rabaw kadagiti panawen iti adu a riwriw a tawtawen. Agarup a 71% iti rabaw ket nasakopan babaen dagiti naapgad a danuma a taaw, nga adda dagiti nabati ket buklen dagiti kontinente ken is-isla a dagitoy amin a maitipon ket adda dagiti adu a danaw ken dagiti nadumaduma a pagtaudan iti danum a mangbukel ti hidrospera. Dagiti ungto ket kaaduan a naabongan kadagiti natanken a yelo (Antartiko a sabanas ti yelo) wenno baybay ti yelo (Artiko a gora ti yelo). Ti uneg ti planeta agnanayon nga aktibo, nga adda ti napuskola tuon iti medio a natangken a manta, maysa alikido a akin ruar a bugas nga agpataud ti magnetiko a lugar, ken maysa a natangken a landok a kaunegan a bugas.
Ti Daga ket makibiang kadagiti sabsabali a banag iti limbang, a naipangpangruna ti Init ken ti Bulan. Iti agdama, ti Daga ket likmutenna ti Init iti tunggal maysa a 366.26 paset ti panawen ken agtayyek iti bukodna a patayyekan, a maipada dagiti 365.26 a solar nga aldaw, wenno maysa a sidereal a tawen.[paammo 2] Ti pagtayyekan ti Daga a panagtayyek ket napakbo ti 23.4° nga umadayo manipud ti tindek iti bukodna a panaglikmut a plano, a agpataud daytoy ti panagdumaduam ti tiempo iti rabaw ti planeta iti paset ti panawen iti maysa a tropikal a tawen (365.24 a solar nga al-aldaw).[10] Ti maymaysa laeng a masna a satelite ti Daga, ket ti Bulan, a nangrugi nga agpalpalikmut iti daytoy idi agarup a 4.53 bilion tawtawen, a daytoy ket agpataud ti ugot dagiti taaw iti panawen ti Naladaw nga Adu a Panagbomba ket gapuanan ti naimudingan a panagbalbaliw ti enbironmento ti kalatakan a rabaw.
Dagiti mineral a rekurso ti planeta ken dagiti taudan ti biospera ket agparparawad kadagti rekurso nga inususar a panagsuporta ti sangalubongan a populasion ti nagtagitaoan.[11] Dagiti agtaeng ket naigrupoda kadagiti agarup a 200 a nawaya a naturay nga estado (193 mabigbigan ti Nagkaykaysa a Pagpagilian a naturay nga estado), a makibibiang babaen ti diplomasia, panabaniaga, komersia, ken milisia nga aksion. Dagiti kultura ti nagtagitaoan ket nakaparang-ay kadagit nadumaduma a panagkita iti planeta, a mairaman ti personipikasion a kas maysa a kinadios, ti pammati ti maysa a dalumpinas a Daga wenno iti Daga a kas ti sentro iti law-ang, ken ti maysa a moderno a perspektibo ti lubong a kas maysa a napagkaykaysa nga enbironmento a makasapul ti panagayaywan.
Paammo[urnosen | urnosen ti taudan]
- ^ Babaen ti Kappon ti Internasional nga Astronomiko a timpuyog, ti termino a terra ket maususar laeng para iti panagnagan kadagiti nawatiwatat a masa ti daga iti selestial a bagbagi a saan a ti Daga. Cf. Blue, J. (2007-07-05). "Dagiti Panangilawlawaga Termino (Dagiti Langa a Kita)". Gazetteer iti Planetario Nomenklatura. US Geological Survey. Naala idi 2007-07-05.
- ^ Ti bilang dagiti solar nga aldaw ket basbassit ngem naysa ti bilang dagiti sidereal nga aldaw gapu ti panaglikmut a gunay ti Daga ti Init ket agarup kadagiti resulta iti maysa pay a panaglikmut iti planeta babaen ti pagtayyekanna.
Dagiti nagibasaran[urnosen | urnosen ti taudan]
- ^ Magun-od idiay online manipud ti Ahensia ti Intelihensia a Nailian a Heospatial-.
- ^ Ti palikaw ti Daga ket (gangani) pudno a 40,000 km gapu ti metro ket nakalibrado a naibatay ti ti agpayso a panagrukod iti daytoy – naisangsangayan a, 1/10-a riwriw iti kaadayo a nagbaetan dagiti ungto ken ti ekuador.
- ^ Drinkwater, Mark; Kerr, Yann; Font, Jordi; Berger, Michael (Pebrero 2009). "Panagsukisok iti Siklo ti Danum iti 'Asul a Planeta': Ti Kabasa ti Daga ken Kaapgad ti Taaw (SMOS) a mision" (PDF). ESA a Pakdaar. Europeano nga Ahensia ti Limbang (137): 6–15.
Ti Panagkita ti Daga, ti ‘Asul a Planeta’ [...] Idi immuna a napan iti limbang dagiti astronota, immunada a tinungawan ti Daga, ken tinawaganda ti pagtaengantayo ti ‘Asul a Planeta’.
- ^ See:
- Dalrymple, G.B. (1991). Ti Tawen ti Daga. California: Unibersidad ti Stanford a Pagmalditan. ISBN 0-8047-1569-6.
- Newman, William L. (2007-07-09). "Tawen iti Daga". Dagiti Serbiso ti Panagpablaak, USGS. Naala idi 2007-09-20.
- Dalrymple, G. Brent (2001). "Ti tawen iti Daga iti maikaduapuloa siglo: maysa a parikut (kaaduan a) an nasolbar". Heolihiko a Kagimongan, Londres, Naipangpangruna a Panakaipablaak. 190 (1): 205–221. doi:10.1144/GSL.SP.2001.190.01.14. Naala idi 2007-09-20.
- Stassen, Chris (2005-09-10). "Ti Tawen iti Daga". TalkOrigins Archive. Naala idi 2008-12-30.
- ^ May, Robert M. (1988). "Mano kadagiti sebbangan iti adda iti daga?". Siensia. 241 (4872): 1441–1449. Bibcode:1988Sci...241.1441M. PMID 17790039. doi:10.1126/science.241.4872.1441.
- ^ Harrison, Roy M.; Hester, Ronald E. (2002). Dagiti gapuanan ken Enbironmento nga Implikasion iti Panagadu ti UV-B Radiasion. Naarian a Kagimongan iti Kimiko. ISBN 0-85404-265-2.
- ^ Britt, Robert (2000-02-25). "Agyelo, Agprito wenno Namaga: Mano a Tiempo ti Nabati ti Daga?".
- ^ Carrington, Damian (2000-02-21). "Ti naipetsado para iti desierto a Daga". BBC News. Naala idi 2007-03-31.
- ^ Li, King-Fai; Pahlevan, Kaveh; Kirschvink, Joseph L.; Yung, Yuk L. (2009). "Ti tangatang a presion a kas maysa a masna a panagtimbeng ti para iti maysa a terstial a planeta nga adda ti maysa a biospera" (PDF). Dagiti Nagbanagan iti Nailian nga Akademia dagiti Siensia. 106 (24): 9576–9579. Bibcode:2009PNAS..106.9576L. PMC 2701016. PMID 19487662. doi:10.1073/pnas.0809436106. Naala idi 2009-07-19.
- ^ Yoder, Charles F. (1995). T. J. Ahrens, ed. Sangalubongan a Pisika ti Daga: Maysa a Libro iti Maipapan ti Bagi a Panagitultuloy. Washington: Kappon ti Amerikano a Heopisiko. p. 8. ISBN 0-87590-851-9. Naala idi 2007-03-17.
- ^ Senso nga Opisina ti Estados Unidos (2 Nobiembre 2011). "World POP Clock Projection". Senso nga Opisina ti Estados Unidos Internasional a Pagibatayan ti datos. Naala idi 2011-11-02.


text:
Ania ti Kuna ti Biblia Maipapan iti Easter?
Sungbat ti Biblia
Saan a naibatay iti Biblia ti panangrambak iti Easter. No kitaem ti pakasaritaanna, maammuam no ania a talaga ti Easter—maysa daytoy a tradision a naibatay iti nagkauna a ritual dagiti agdaydayaw iti diosa ti kinabunga. Panunotem dagiti sumaganad.
Awag: Kuna ti Encyclopædia Britannica: “
Saan a masigurado no nagtaudan ti Ingles a termino nga Easter; ti padi nga Anglo-Saxon a ni Venerable Bede innalana daytoy iti Eostre a diosa ti primavera dagiti Anglo-Saxon.” Adda met dagiti agkuna a naala dayta iti Astarte, ti diosa ti kinabunga dagiti taga-Fenicia nga isu met laeng ni Ishtar a diosa iti Babilonia.
Koneho: Dagitoy ket simbolo ti kinabunga “
a nagtaud kadagiti nagkauna a seremonia ken simbolo dagiti pagano a piesta ti primavera iti Europa ken Makintengnga a Daya.”—Encyclopædia Britannica.
Itlog: Sigun iti Funk & Wagnalls Standard Dictionary of Folklore, Mythology and Legend, ti panagsapul kadagiti itlog iti Easter, a maipagarup nga inyeg dagiti koneho, ‘
ket saan a basta ay-ayam ti ubing, no di ket nagtaud iti ritual ti kinabunga.’ Iti dadduma a kultura, patienda a dagiti nakoloran nga itlog iti Easter ket “
mangyeg iti kinaragsak, kinarang-ay, kinasalun-at, ken proteksion iti datdatlag a pamay-an.”—Traditional Festivals.
Baro a kawes no Easter: ‘
Maibilang a kinaawan panagraem ken malas ti mangsabet iti diosa ti Primavera, wenno Eastre, iti Scandinavia, no saan a baro ti kawesmo.’—The Giant Book of Superstitions.
Dagiti ritual iti ileleggak ti init: Nainaig daytoy kadagiti ritual dagiti nagkauna nga agdaydayaw iti init a “
maar-aramid iti vernal equinox kas panangsarabo iti init ken iti kasta unay a bilegna a mangyeg iti baro a biag kadagiti amin nga agtubtubo a banag.”—Celebrations—The Complete Book of American Holidays.
Umiso ti kuna ti The American Book of Days maipapan iti nagtaudan ti Easter: “
Awan duadua a ti Simbaan idi un-unana sinurotna dagiti nagkauna a pagano a kaugalian sa inikkanna dagitoy iti Nakristianuan a kaipapanan.”
Kuna ti Biblia a no agdayawtayo iti Dios, saan a rumbeng a surotentayo dagiti tradision wenno kaugalian a di makaay-ayo kenkuana. (Marcos 7:6-8) Kuna ti 2 Corinto 6:17: “‘
Isinayo ti bagbagiyo,’ kuna ni Jehova, ‘ket isardengyo a sagiden ti di nadalus a banag.’” Ti Easter ket maysa a pagano a piesta a masapul a liklikan dagiti mayat a mangay-ayo iti Dios.
Ammuem ti Ad-adu Pay
MAIPAPAN KADAKAMI
Pananglaglagip iti Ipapatay ni Jesus
Minilion ti agtataripnong iti kada tawen tapno selebraranda ti anibersario ti ipapatay ni Jesus. Maawiska tapno maammuam no kasano nga apektarannaka daytoy nagpateg nga okasion.
MASANSAN A MAISALUDSOD
Apay a Saan a Selselebraran Dagiti Saksi ni Jehova ti Easter?
Ti Easter ket ibilang ti adu kas Nakristianuan a selebrasion. Apay a saan a selselebraran daytoy dagiti Saksi ni Jehova?


text:
Primabera
Ti primabera wenno panagsusulbod ket maysa kadagiti uppat a konbensional a kalalainganna a tiempo, kalpasan ti panaglalam-ek ken sarunuen ti kalgaw. Adda met dagiti nadumaduma a teknikal a panangipalawag iti primabera, ngem ti lokal a panagusar iti termino ket agdumaduma segun ti lokal a klima, dagiti kultura ken dagiti ugali. No primabera idiay Akin-amianan a Hemisperio, idiay Akin-abagatan a Hemisperio ket otonio. Iti ekuinokso ti primabera, dagiti aldaw ket agarup dagitoy a 12 nga oras a ti kaatiddog ti aldaw ket umat-atiddog nga agprogprogreso ti tiempo. Ti primabera ken "panawen ti primabera" ket mangibagbaga iti tiempo, ken dagiti kapanunotan ti pannakaipasngay manen, panagpaubing, panagbapabro, resureksion ken panagtubo manen. Dagiti lugar ti subtropikal ken tropikal ket addaan kadagiti klima a nasaysayaat a maipalawag kadagiti termino dagiti sabali a tiempo, kasla iti namaga wenno nabasa, nepnep wenno bagio. Kadawyan a dagiti kultura ket addaan kadagiti naipalawag a nagnagan para kadagiti tiempo nga awan unay ti pannakaipada kadagiti termino a nagtaud manipud idiay Europa.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Primabera iti Wikimedia Commons


text:
TI PAGWANAWANAN
—PAGADALAN NGA EDISION
Marso 2016
Masarakan iti daytoy a ruar dagiti maadal nga artikulo para iti Mayo 2 agingga iti Mayo 29, 2016.
Dakayo nga Agtutubo—Nakasaganakayo Kadin nga Agpabautisar?
Adda tallo a saludsod a makatulong kenka nga agdesision.
Dakayo nga Agtutubo—Kasano a Makapagsaganakayo nga Agpabautisar?
Kasanon no saanka a sigurado no nakasaganakan? Wenno kayatmon ti agpabautisar ngem ibaga dagiti nagannakmo nga agurayka pay?
Makiramanka a Mangpabileg iti Panagkaykaysatayo kas Kristiano—Kasano?
Ti sirmata a nairekord iti kapitulo 9 ti Apocalipsis ipakitana ti kinapateg ti panagkaykaysatayo.
Iwanwanwan ni Jehova Dagiti Adipenna iti Panagbiagda
Kasanotayo a maipakita nga agpampannuraytayo iti panangiwanwan ni Jehova?
Mabalinmo Kadi ti Tumulong iti Kongregasionmo?
Mabalinmo kadi nga ipakita ti regta ti maysa a misionero uray iti mismo a kongregasionmo?
Tuladenyo ti Kababalin Dagiti Propeta
Makatulong ti ulidan da Ezequiel, Jeremias, ken Oseas no nabannogtayo, maupaytayo, wenno adda narigat nga annongentayo.
Salsaludsod Dagiti Agbasbasa
Kaano a kinautibo ti Babilonia a Dakkel ti ili ti Dios? Talaga kadi nga impan ni Satanas ni Jesus idiay templo idi sinulisogna?


text:
LEKSION 8
Ngatta Ipamavulun na Dios i Kinarakay Anna Ziga-riga?
1. Kunnasi namegafu i kinarakay?
Namegafu i kinarakay ta davvun tagga ta kinagi ni Satanas i ollu nga kinaladdug onu kinateko. Ari tu pinaratu na Dios si Satanas nga marakay gafu ta perfekto nga anghel tagga yayya, ngem “arianna sinaddaggan i kinakurug.” (Juan 8:44) Mapassil anna ikayana i medaya-rayaw nga para laman nakuan ta Dios. Nalladdug si Satanas ta ollu nga babay nga si Eva, anna kinumbinsina tu tuttulanna yayya anne ta Dios. Nagginna si Adan kani Eva. Navvunga tu ziga-riga anna ipapatay i desision ni Adan.
Nguri ta tinenta ni Satanas si Eva nga arianna tuppalan i Dios, nangigafu si Satanas tu rebellion mekontra ta soberania na Dios onu posision na Dios tu Katannangan nga mammaguray. Nakitadday i kakaruan na totolay kani Satanas ta ariadda pangalawa ta Dios tu Mammaguray. Yari tu nabbalin si Satanas tu “mammaguray ta mundo.”
2. Egga kari defekto na pinaratu na Dios?
Perfekto i ngamin tu pinaratu na Dios. I totolay anna anghel ira nga pinaratu na Dios ay egga pakawayyada nga tuppalan yayya. (Deuteronomio 32:4, 5) Pinaratu ittam na Dios tu egga i pakawayya nga mappili nu anni ikaya tam nga kuan
3. Ngatta ipamavulun na Dios i kinarakay adde sangawe?
Ta temporario tu tiempu, ipamavulun ni Jehova i rebellion mekontra ta soberania na. Ngatta? Tapenu mapakurug nga awan tu mapia nga ivunga ta totolay na pammaguray nga nesina nisa. (Eclesiastes 7:29; 8:9) Mananawag nga masingang i ebidensia ta pappasa na 6,000 dagun tu historia na totolay. Ari tu nalza na totolay i gerra, kinarakay, kawan ira na hustisia anna taki.
Ari tu kagitta na pammaguray na totolay, mabenefisiowan danuri mangalawa ta pammaguray na Dios. (Isaias 48:17, 18) Aranni ngana nga alzan ni Jehova i ngamin nga gobiernu na totolay. Danuri lamang i maya tu pammagurayan na Dios i maddian ta davvun.
4. Anni tu tiansa i egga nittam megafu ta pappase-pasensia na Dios?
Kinagi ni Satanas tu massesserbi i totolay kani Jehova ngem awan tu fuffustu nga pangayâda Nisa. Ikaya mu kari nga pakurugan tu kinaladdug i kinagi ni Satanas? Makuam ya! Megafu ta pappase-pasensia na Dios egga i tiansa tam nga mappili
5. Kunnasi tam mepasingan tu i Dios i piliattam tu Mammaguray?
Mepasingattam tu i Dios i piliattam tu Mammaguray nu daya-rayawattam yayya ta kinakurug nebase ta Uvovug na, i Biblia. (Juan 4:23) Mepasingan tu ariattam alawatan si Satanas nga mammaguray nu ariattam makiparte ta pulitika anna gerra, gitta na kingngua ni Jesus.
Usu-usan ni Satanas i pakapangnguana tapenu umaru i imoral anna marake nga anangngua. Nu arayyuattam yatung, awayya na tu kantiawan onu ikalussaw ittam na karuan nga kofun anna parientes tam. (1 Pedro 4:3, 4) Mawag gavu tu mappili ittam. Makikavulu ittam kari ta totolay nga mangaya ta Dios? Tuppalattam kari i masirib anna minangngaya nga dorob na? Nu kuattam danatun, mapakurugtam tu laddug si Satanas nguri ta kinagina nga awan vuluvuga tu masserbi ta Dios oras tu marigatan ngana.
Megafu ta ayâ na Dios ta totolay, siguradu tu alzanna i kinarakay anna ziga-riga. Danuri i nappili tu mas makasta i pammaguray na Dios i makapagayayya nga mattolay tu mannanayun ta davvun.
Maggigiammu tu Aru Paga
Anni Talaga i Ituttuddu na Biblia?
Ngatta Nepamavulun na Dios i Zigariga?
Aru i mamaliwa ta Dios ta ngamin nga pazzigariga ta mundo. Anni i makagim? Gigiammuammu nu anni i kagian na Dios meyannung ta rason nu ngatta egga pazzigariga.


text:
Diego Velázquez
Ni Diego Rodríguez de Silva y Velázquez (Panangibalikas nga Espaniol: [ˈdjeɣo roˈðriɣeθ de ˈsilba i Beˈlaθkeθ]; nabuniaganidi Hunio 6, 1599 – Agosto 6, 1660) ket maysa idi nga Espaniol a pintor nga isu idi ti nangidaulo nga artista idiay korte ni Ari Felipe IV. Isu ket maysa idi nga indibidualistiko nga artista iti kontemporario a paset ti panawen a Baroko, nangruna a kas maysa a retrato nga artista. Iti maipatinayon kadagiti nadumaduma a panagaramidna kadagiti ladawan ti naipakasaritaan ken kultural a kaisangayan, isu ket nagpinpinta kadagiti adu a retrato dagiti naarian a pamilia ti Espania, ken dagiti dadduma paya natakneng nga Europeano a pigura, ken dagiti kadawyan, ken nagpatpatingga iti panagpataud ti obra maestrana a Las Meninas (1656).
Manipud ti immuna a pagkapat ti maika-19 a siglo, dagiti obra nga arte ni Velázquez ket modelo idi para kadagiti realista ken impresionista a pintor, a naisangsangayan kenni iÉdouard Manet. Manipud idi ti dayta a panawen, adu kadagiti moderno nga artista, a mairaman ni Pablo Picasso ken Salvador Dalí ti Espania, ken dagiti Anglo-Irlandes a pintor a ni Francis Bacon, ket nangipammadayaw kenni Velázquez babaen panagipartuat manen kadagiti nadumaduma a nadayeg nga obrana.
Dagiti silpo ti ruar[urnosen | urnosen ti taudan]
Midia a mainaig kenni Diego Velázquez iti Wikimedia Commons


text:
Naimbag a Damag Manipud iti Dios
Ania ti naimbag a damag manipud iti Dios? Apay a mamatitayo iti dayta? Sungbatan daytoy a broshur dagiti gagangay a saludsod mainaig iti Biblia.
No Kasanoka a Magunggonaan iti Daytoy a Broshur
Tulongannaka daytoy a broshur nga agsursuro iti mismo a Sao ti Dios, ti Biblia. Sursuruem a biroken iti bukodmo a Biblia dagiti nadakamat a teksto.
Ania ti Naimbag a Damag?
Ammuem no ania ti damag manipud iti Dios, apay a nakapatpateg a maipakaammo dayta, ken no ania ti aramidentayo.
Siasino ti Dios?
Adda kadi nagan ti Dios ken maseknan kadi kadatayo?
Talaga Kadi a ti Dios ti Naggapuan ti Naimbag a Damag?
Kasanotayo a masigurado a pudno ti mensahe ti Biblia?
Siasino ni Jesu-Kristo?
Ammuem no apay a natay ni Jesus, no ania ti subbot, ken no ania ti ar-aramiden ni Jesus itan.
Ania ti Panggep ti Dios Para iti Daga?
Ilawlawag ti Biblia no apay a pinarsua ti Dios ti daga, no kaano nga agpatingga ti panagsagaba, ken no ania ti agur-uray iti masanguanan para iti daga ken dagiti agnaed iti dayta.
Ania ti Namnama Dagiti Natay?
Ania ti mapasamak no mataytayo? Makitatayto pay ngata dagiti natayen nga ipatpategtayo?
Ania ti Pagarian ti Dios?
Siasino ti Ari ti Pagarian ti Dios, ken anianto ti aramiden ti Pagarian?
Apay nga Ipalpalubos ti Dios ti Kinadakes ken Panagsagaba?
Kasano a nangrugi ti kinadakes, ken apay nga ipalpalubos dayta ti Dios? Agpatingganto ngata ti panagsagaba?
Kasano nga Agbalin a Naragsak ti Pamiliam?
Ni Jehova a naragsak a Dios, kayatna a naragsak dagiti pamilia. Ammuem ti praktikal a balakad ti Biblia iti asawa a lalaki, asawa a babai, nagannak, ken annak.
Kasanom a Mailasin ti Pudno a Relihion?
Maymaysa kadi ti pudno a relihion? Ammuem ti lima a pakabigbigan ti pudno a relihion.
Kasanotayo a Magunggonaan Kadagiti Prinsipio ti Biblia?
Inlawlawag ni Jesus no apay a kasapulantayo ti panangiwanwan ken no ania ti dua a prinsipio ti Biblia a kapatgan.
Kasanoka a Makaadani iti Dios?
Ammuem no denggen ti Dios ti amin a kararag, no kasano ti agkararag, ken no ania pay ti aramidentayo tapno makaadanitayo iti Dios.
Ania ti Mapasamak Kadagiti Relihion?
Dumtengto ngata ti panawen nga agkaykaysa ti amin nga agdaydayaw iti maymaysa a pudno a Dios?
Apay nga Adda Organisasion ti Dios?
Ibaga ti Biblia no apay ken kasano a naorganisar dagiti pudno a Kristiano.
Apay a Nasken nga Agtultuloyka?
Kasano a magunggonaan ti sabsabali iti pannakaammom maipapan iti Dios? Ania a relasion iti Dios ti matagiragsakmo?


text:
Abagatan a daya nga Asia
Ti Abagatan a daya nga Asia wenno Akin-abagatan a daya nga Asia ket subrehion ti Asia, a mangbukel kadagiti pagilian a heograpiko nga abagatan ti Tsina, daya ti India, laud ti Baro a Guinea ken amianan ti Australia.[1] Ti rehion ket naisanglad iti pagsasabtan dagiti heolohiko a plata, nga addaan iti nakaro a seismiko ken bulkaniko nga aktibidad. Ti Abagatan a daya nga Asia ket buklen ti dua a heograpiko a rehion
- Nangruna a daga ti Abagatan a daya nga Asia, ammo pay a kas ti Indotsina, ken mangbukel ti Cambodia, Laos, Myanmar (Burma), Tailandia, ken Bietnam;
- Maritimo nga Abagatan a daya nga Asia, a mangbukel ti Brunei, Malaysia, Daya a Timor, Indonesia, Filipinas, ken Singapur.[2]
Dagiti kangrunaan a relihion ket Islam, Budismo ken Taoismo, ken sarunuen met ti Kristianidad. Nupay kasta, adu met dagiti nadumaduma a relihion a mabirukan kadagiti amin a paset ti rehion, a mairaman ti Hinduismo ken dagiti adu a naimpluensiaan ti animista a pangsanay.[3]
Dagiti nagibasaran[urnosen | urnosen ti taudan]
- ^ Klaus Kästle (Septiembre 10, 2013). "Mapa ti Rehion ti Abagatan a daya nga Asia". Nations Online Project. One World - Nations Online. Naala idi Septiembre 10, 2013.
Nations Online is an online destination guide with many aspects of the nations and cultures of the world: geography, economy, science, people, culture, environment, travel and tourism, government and history.
- ^ "World Macro Regions and Components". The United Nations. Naala idi Septiembre 13, 2009.
- ^ Ti moderno nga antropolohia iti Abagatan ... .Liblibro ti Google. Naala idi Oktubre 17, 2011.
Adu pay a mabasbasa[urnosen | urnosen ti taudan]
- Osborne, Milton (2010; immuna a naipablaak idi 1979). Southeast Asia: An Introductory History Allen & Unwin. ISBN 978-1-74237-302-7
- Banister Fletcher; Cruickshank, Dan (1996; first published in 1896). Sir Banister Fletcher's a History of Architecture, Architectural Press, Maika-20 nga edision. ISBN 0-7506-2267-9. Cf. Maikapat a Paset, Kapitulo 27.
Dagiti silpo ti ruar[urnosen | urnosen ti taudan]
Midia a mainaig iti Abagatan a daya nga Asia iti Wikimedia Commons


text:
Paset 1
Kasanotayo nga Umimdeng iti Dios?
Makisarsarita ti Dios kadatayo babaen ti Biblia. 2 Timoteo 3:16
Ti pudno a Dios binilinna dagiti lallaki a mangisurat kadagiti kapanunotanna iti maysa a sagrado a libro. Dayta a libro ket isu ti Biblia. Naglaon dayta kadagiti napapateg nga impormasion a kayat ti Dios a maammuam.
Ammo ti Dios no ania ti kasayaatan nga agpaay kadatayo, ken isu ti Gubuayan ti amin a sirib. No umimdengka kenkuana, agbalinka a pudpudno a masirib.—Proverbio 1:5.
Kayat ti Dios a ti Biblia ket basaen ti amin a tao ditoy daga. Magun-odanen daytoy iti adu a lenguahe.
No kayatmo ti umimdeng iti Dios, masapul a basaem ken tarusam ti Biblia.
Umim-imdeng dagiti tattao iti sadinoman a lugar. Mateo 28:19
Matulongandaka dagiti Saksi ni Jehova a mangtarus iti Biblia.
Iti intero a daga, isursuroda ti kinapudno maipapan iti Dios.
Awan ti aniaman a bayadam no makipagadalka kadakuada. Adda pay masursurom maipapan iti Dios no mapanka iti Kingdom Hall dagiti Saksi ni Jehova.


text:
1889
Ti 1889 ket maysa a kadawyan a tawen a nangrugi iti aldaw ti Martes iti kalendario a Gregoriano ken ti kadawyan a tawen a nangrugi iti aldaw ti Domingo iti nabunbuntog iti 12 nga aldaw a kalendario a Huliano.
Dagiti linaon
Paspasamak[urnosen | urnosen ti taudan]
- Marso 4 – Ni Grover Cleveland, ti maika-22 a Presidente ti Estados Unidos (1885–1889) ket sinaruno babaen ni Benjamin Harrison (1889–1893).
- Nobiembre – Natengngel dagiti immuna a nawaya a panagbubutos idiay Costa Rica.
- Nobiembre 2 – Ti North Dakota ken South Dakota ket naawatda a kas ti maika-39 ken maika-40 nga estado ti Estados Unidos.
- Nobiembre 8 – Ti Montana ket naawat a kas ti maika-41 nga estado ti Estados Unidos.
- Nobiembre 11 – Ti Washington ket naawat a kas ti maika-42 nga estado ti Estados Unidos.
- Nobiembre 20 – Ti Arhentina ket ti immuna a pagilian a nangbigbig ti pannakawaswas ti monarkia idiay Brasil.
Naipasngay[urnosen | urnosen ti taudan]
- Marso 29 – Warner Baxter, Amerikano nga aktor (pimmusay 1951)
- Abril 7 – Gabriela Mistral, Chileno a mannurat, nagungunaan ti Premio Nobel iti Literatura (pimmusay 1957)
- Abril 16 – Charlie Chaplin, Ingles nga aktor ken direktor ti pelikula (pimusay 1977)
- Abril 20 – Adolf Hitler, naipasngay iday Austria a diktador ti Nazi nga Alemania (pimmusay 1945)
- Abril 26 – Ludwig Wittgenstein, naipasngay idiay Austria a pilosopo (pimmusay 1951)
- Hulio 5 – Jean Cocteau, Pranses a mannurat (pimmusay 1963)
- Nobiembre 14 – Jawaharlal Nehru, Kangrunaan a Ministro ti India (pimmusay 1964)
Pimmusay[urnosen | urnosen ti taudan]
- Oktubre 11 – James Prescott Joule, Ingles a pisiko (naipasngay 1818)
Dagiti silpo ti ruar[urnosen | urnosen ti taudan]
Midia a mainaig iti 1889 iti Wikimedia Commons


text:
“Mabendisionan Paray i Pia na Appanonomu!”
KINAGI ni David na Israel gari yatun nga uvovug ta pangidayona ta babay nga nasimmuanna. Abigail i ngaganna. Anni i namaguyu kani David nga dayawan yaya, anna kunnasi ittam mabenefisiowan tatun nga ehemplo?
Nasimmuan ni David yaw nga sigga-atawan nga babay turi ta mattammang yaya kani Patul Saul. Atawa ni Abigail si Nabal, tadday nga mariku nga tolay nga mappastor tu aya-ayamna ta bakulug nga rehion na zita nga parte na Juda. Si David anna i totolena ay “kagittada i mapprotekta nga pader” ta papastor anna aya-ayam ni Nabal. Turi kua, naddog si David tu mensaheru ira kani Nabal, tapenu makkiddaw ‘nu anni laman i meyawana’ nga makan. (1 Sam. 25:8, 15, 16) Ari gamma nga mariga yatun nga kiddaw megafu ta papprotekta da David anna totolena ta pakkukua ni Nabal.
Ngem pinakurug laman ni Nabal i kebalinan na ngaganna nga “Awan tu serbi” onu “Awan tu ammuna.” Makaporay anna makapa-insulto i tabbagna anna nammanaki yaya ta kiddaw ni David. Yatutta, napplano si David nga kastiguan si Nabal megafu ta makapataki anna ari mepappangngo nga reaksionna. Maekspiriensa ni Nabal anna na tangabbalayanna i resulta natun na kawan tu ammuna.—1 Sam. 25:2-13, 21, 22.
Ta pakalippawa ni Abigail nga serioso i parresultanna yatun nga plano ni David, magutu nga naki-alam yaya. Marespeto nga nakifabor yaya kani David nga daddammanna i relasionna kani Jehova. Tapus nangiyawa yaya tu aru nga makan kani David, i tumunug nga mabbalin tu patul, anna ta totolena. Nalippawa gapa ni David nga inusa yaya ni Jehova tapenu malillitanna nga makangngua tu gannug nga makonsensia yaya ta arubang na Dios. Kinagi ni David kani Abigail: “Mebendisionan paray i pia na appanonomu! Mabendisionakka nakuan ta pangigammam niakan taw nga aggaw nga mattagaruli ta daga.”—1 Sam. 25:18, 19, 23-35.
Nasifu tam nga ariattam vuluvuga kayà nga mabbalin tu kagitta ni Nabal, nga ari nga sigga-appresia ta ganna-gannug nga netuppal para nittam. Nu masingattam gafu nga marrake i situasion, makasta nu kuattam i mawayya tam tapenu pakalman yatun. Wan, makagi tam gapa i natageno na salmista nga kinagina ta Dios: “Iddam-mà tu pakannammu anna pia na ulu onu appanono.”—Sal. 119:66.
Masingan na tanakuan i sirib, onu pia na appanono, ta kukukuattam. Maski kagiadda yatun onu ari, matagenoda i kagitta ni David, nga nakkagi: “Mabendisionan paray i pia na appanonomu!”


text:
Malaysia
Ti Pederasion ti Malaysia wenno Persekutuan Malaysia wenno Malaysia, ket maysa a bangsa iti Abagatan-a-Daya nga Asia. Buklen ti dua a rehion a heograpikal a ginudua ti Baybay Abagatan Tsína:
- Ti Laud a Malaysia wenno Peninsular a Malaysia iti Penisula a Malayo ket makibingay iti beddeng a daga iti amianan iti Thailand ken iti abagatan iti Singapore.
- Ti Daya a Malaysia, a buklen ti pederal a teritorio ti Labuan ken dagiti estado ti Sabah ken Sarawak, ket okuparanna ti akin-amianan a paset ti isla ti Borneo, ken makibeddeng iti Indonesia ken iti Brunei.
Kasilpo iti ruar[urnosen | urnosen ti taudan]
- Malaysia
- Dagiti pagilian ti Abagatan a daya nga Asia
- Dagiti pagilian ti Taaw Indiano
- Dagiti pagilian a nagbeddengan ti Baybay Abagatan Tsina
- Dagiti estado a kameng ti Gunglo ti Pagpagilian ti Abagatan a daya nga Asia
- Dagiti pagilian ken teritorio nga agsasao ti Insik
- Dagiti pagilian ken teritorio nga agsasao ti Ingles
- Dagiti pagilian ken teritorio nga agsasao ti Malayo
- Dagiti dati a kolonia ti Britaniko
- Dagiti estado a kameng ti Organisasion ti Islamiko a Pagtitinnulongan
- Dagiti batay-linteg a monarkia
- Dagiti pederal a pagilian
- G15 a pagpagilian
- Dagiti estado a kameng ti Mankomunidad ti Pagpagilian
- Dagiti estado ken teritorio a nabangon idi 1963
- Dagiti estado a kameng ti Nagkaykaysa a Pagpagilian
- Dagiti mankomunidad a monarkia


text:
2016 Tinawen a Libro Dagiti Saksi ni Jehova
Basaem ti maipapan iti trabaho a naaramidan dagiti Saksi ni Jehova idi 2015 ken ti pakasaritaanda idiay Indonesia.
Teksto iti Tawen 2016
Naglaon ti Hebreo 13:1 iti pammaregta ken komendasion.
Surat ti Bagi a Manarawidwid
Mabasa iti daytoy a makaparegta a surat a talaga a bendision ti jw.org a website, JW Broadcasting, panangasaba iti publiko babaen ti cart, ken ti 2015 Rehional a Kombension.
“Magusgustuanmi Unay ti JW Broadcasting!”
Kasano a naaramid daytoy nga Internet television station?
Mapappapartak ti Panagibangon iti Kingdom Hall
Nabalbaliwan dagiti urnos ti panagibangon tapno makaaramid iti rinibu a baro a Kingdom Hall.
Panagrang-ay ti Proyekto Idiay Warwick
Ammuem ti mapaspasamak iti maibangbangon a baro a sangalubongan a hedkuarter dagiti Saksi ni Jehova.
Panangdanon Kadagiti Di Madandanon
Apay a naibaga ni Terry a sungbat iti kararagna ti imbaga dagiti Saksi ni Jehova kenkuana?
Rumanraniag a Rumanraniag ti Lawag
Iti daytoy a paset, ammuem no kasano nga agtultuloy a lawlawagan ni Jehova ti dalan dagiti pudno nga agdaydayaw.
Pannakaidedikar Dagiti Sangay
Iti umuna a bulbulan ti 2015, nakaawat dagiti Saksi ni Jehova idiay Madagascar ken Indonesia iti naisangsangayan a bendision.
Ti New World Translation iti Ad-adu Pay a Lengguahe
Nairuar ti 16 nga edision idi 2015 a tawen serbisio.
Legal Report
Iti intero a lubong, agtultuloy nga ilablaban dagiti Saksi ni Jehova ti kalinteganda.
Damdamag—Iti Intero a Lubong
Nakatulong ti karga ti sekreto a kahon ni Ken iti pannakaibangon ti maysa a Kingdom Hall.
Africa
Ania dagiti baro a pamay-an nga us-usaren dagiti Saksi a mangipakaammo iti naimbag a damag?
Dagiti Pagilian ti America
Apay a makipagad-adal ti maysa a balasang iti lugar nga adayo iti kabalbalayan a kandela ti silawna? Apay a ti maysa a nauyong a panguluen ti purok dagiti Amerindian ur-urayenna dagiti Saksi? Ken apay a nagsangit ti dati a manangidadanes?
Asia ken ti Middle East
Awan ti makalapped kadagiti mangikaskasaba iti Pagarian—sakit man wenno pannakaibalud.
Europa
Dakkel ti epektona iti maysa a lalaki a Roma, maysa a balud, ken maysa a babai a kayatna ti agpakamatay ti kinapudno a naammuanda.
Oceania
Maus-usar dagiti lamisaan a pagidispleyan kadagiti literatura, cart, ti jw.org a website, ken dagiti video tapno maimula ti bukel ti kinapudno iti ginasut, wenno rinibu pay ketdi, a tattao!
Maipapan iti Indonesia
Ammuem ti dadduma nga impormasion maipapan iti daga, umili, ken kaugalian ti kadakkelan nga arkipelago iti lubong.
Negosio iti Rekado
Idi 1500’s, ti negosio iti rekado ti nangpapigsa iti ekonomia ti lubong.
Dita ti Kayatko a Pangrugian!
Naballigi a sinango ti sumagmamano a natutured a colporteur (payunir) a taga-Australia dagiti problema idi inrugida ti panangasaba idiay Indonesia.
Nagkauna a Pamay-an ti Panangasaba
Gapu iti brodkas iti radio ken iti panangasaba kadagiti pier, nakapungtot dagiti nabileg a kabusor ti kinapudno idiay Indonesia.
Ti Bibelkring
Imbatay daytoy a narelihiosuan a grupo dagiti patpatienda kadagiti publikasion dagiti Saksi ni Jehova, ngem nagdependeda iti bukodda a kapanunotan.
Impategna ti Naespirituan a Kinabaknang
Buybuyaen idi ni Thio Seng Bie ti panangserrek dagiti naranggas a tattao iti balayda. Ngem adda banag nga imbatida a mas napateg kenkuana kompara kadagiti innalada.
Nagbunga ti Panangasaba Idiay West Java
Idi maiparpariten dagiti publikasion dagiti Saksi, nangbirokda iti sabali a pamay-an tapno makakasabada latta.
Bayat ti Panangsakup ti Japan
Idi Gubat Sangalubongan II, nakapagparehistro ti dadduma a Saksi kas panangsurot iti bilin dagiti Japanese nga opisial a dida naikompromiso ti neutral a takderda.
Maysa a Natured a Payunir
Iti uneg ti 60 a tawen a panagserbina, nagmatalek ni André Elias uray no namin-ano a naimbestigaran ken napangtaan.
Simmangpet Dagiti Misionero
Timmulong dagiti immuna a simmangpet a misionero a nasanay iti Gilead tapno napartak ti panagrang-ay ti trabaho a panangasaba.
Nakadanon iti Daya ti Trabaho
Agballigi ngatan ti panangbusor dagiti lider ti relihion?
Simmangpet ti Ad-adu Pay a Misionero
Bigla a rimmigat ti pannakaikasaba ti naimbag a damag iti katengngaan ti 1970’s.
Maysa a Pudno nga Anak ni Sara
Naimpusuan a nagpasakup ni Titi Koetin iti asawana ket adu ti nasayaat a resulta dayta.
Nakallalagip a Kombension
Naballigi ti “Agnanayon a Naimbag a Damag” nga Asamblea idi 1963 uray narigat ti kasasaad.
Nalasatak ti Panagrebelde Dagiti Komunista
Nakalin ti pakaipumponan ni Ronald Jacka.
Limapulo a Tawen nga Special Pioneer
Idi 1964, maysa a Protestante a ministro ti nangipangta, ‘Pukawek dagiti Saksi ni Jehova iti Manokwari!’ Nagballigi kadi isuna?
Dati a Boss ti Sindikato a Nagbalin a Mararaem nga Umili
Insaludsod ti Director of Intelligence: “Ania a talaga ti ar-aramiden dagiti Saksi ni Jehova ditoy Indonesia?”
Determinado a Saan a Sumuko
Apay a naibaga ti sumagmamano nga agpalpaliiw, “Kasla lansa dagiti Saksi ni Jehova”?
Saanda a Binaybay-an ti Panagtataripnongda
Idi naikkaten ti pannakaiparit ti trabaho dagiti Saksi ni Jehova, kinuna ti maysa nga opisial: “Daytoy a dokumento ti pannakairehistro ket saannakayo nga ikkan iti wayawaya iti panagdayaw.”
Nakristianuan nga Ayat iti Panawen ti Kalamidad
Dagus a timmulong dagiti Saksi ni Jehova kalpasan a dinadael ti ginggined ti ili ti Gunungsitoli idiay Indonesia.
Saanmi a Tallikudan ti Pammatimi
Inyestoria ni Daniel Lokollo ti pannakaidadanesna iti ima dagiti guardia.
Nagtulnogkami Ket Saankami a Natay!
Gapu iti panagbinnusor dagiti Muslim ken Kristiano, nagbalin a delikado ti kasasaad dagiti Saksi ni Jehova.
Agtultuloy a Rumangrang-ay ti Trabaho
Idi naikkaten ti pannakaiparit, nabenepisiaran dagiti kakabsat iti tallo nga urnos.
Maragsakan a Mangipakaammo iti Nagan ni Jehova
Kasano a nalabanan dagiti Saksi ni Jehova dagiti ugali ken kultura a nangpakapuy iti turedda?
Sanga nga Opisina iti Tangatang
Nakabirok met laengen iti teritoria a papananda dagiti mayat nga agboluntario iti dakdakkel ti panagkasapulanna.
“Linab-awan ni Apo Jehova ti Ninamnamami!”
Nakaawat ti kongregasion iti purok ti Tugala Oyo, Indonesia, iti di ninamnama a bendision.
Agkaduakami Met Laengen!
Napagsina ti dua nga umel nga agkabsat idiay Indonesia idi naipaampon ti maysa kadakuada, ngem nagkitada gapu iti kinapudno.
100 a Tawenen ti Napalabas—1916
Adda dakkel nga epektona kadagiti Estudiante ti Biblia ti maysa a pasamak idi Oktubre 1916.
Pakadagupan iti 2015
Ania a panagregget ti inaramidmi ken mano ti nagasto tapno maikasabami ti naimbag a damag maipapan iti Pagarian ti Dios?
Selebrasion ti Memorial—Biernes, Abril 3, 2015
Nagsayaat ti resulta ti uppat a lawas a kampania a panangawis kadagiti tattao nga umatender iti Memorial.


text:
Pagsasao nga Arameo
Ti Arameo (Klasiko a Siriako: ܐܪܡܝܐ Aramaya) ket pamilia dagiti pagsasao (tradisional a naibagbaga a kas dagiti "dialekto") a tagikua ti pamilia ti Semitiko. A naisangsangayan daytoy, daytoy ket paset ti subpamilia ti Amianan a laud a Semitiko, a mangirama pay ti sasao a Kananea a kasla ti Hebreo ken Penisio. Ti Arameo a sinuratan ket kaaduan idi nga inam-ampon para kadagit sabali a pagsasao ken kaputotan dagiti alpabeto ti Arabiko ken moderno a Hebreo].
Iti las-ud dagiti 3,000-a tawtawen ti naisurat a pakasaritaan,[5] Ti Arameo ket nagserbi kadagiti nadumaduma a kas pagsasao ti administrasion dagiti imperio ken kas pagsasao iti nainlangitan a panagkararag. Daytoy idi ket lingua franca ti Neo Asirio nga Imperio, Neo-Babilonio nga Imperio ken Akuemenida nga Imperio, ti inaldaw a pagsasao ti Israel iti paset ti panawen ti Maikadua a Templo (539 SK – 70 AD), ti pagsasao a a mabalin a kaaduan nga inus-usar babaen ni Hesus [6][7] ti pagsasao ti dakkel a paspaset ti biblikal a liblibro ti Daniel ken Ezra, ken isu ti nangruna apagsasao ti Talmud ken Siriako a Kristianidad, a naisangayan ti Asirio a Simbaan ti Daya, ti Katoliko a Simbaan ti Kaldea, ti Taga-ugma a Simbaan ti Daya, ti Kristiano a Simsimbaan ni Santo Tomas iti India, ti Siriako nga Ortodokso a Simbaan ken ti Maronita a Simbaan.[8] Nupay kasta, ti Hudio Arameo ket maigiddiat idi manipud kadagiti sabali a porma iti panagiletra ken gramatika. Dagiti paset dagiti Nalukot a Manuskrito ti Natay a Baybay ket adda dagitoy iti Hudio ken Arameo a mangipakpakita ti naindumaan a panangiletra iti Hudio, a mainaig iti naindumaan a Hebreo a sinuratan. Ti Arameo ket isu pay idi ti kasisigud a pagsasao ti indihenio a tattao ti Bahrain sakbay tiIslam.[9]
Ti atiddog a pakasaritaan ti Arameo ken ti adu a pakaidumaan ket ti adu a pannakaus-usar ket nakaiturongan ti panagrang-ay kadagiti adu a sanga a karkaruay a sagpaminsap dagitoy a makunkuna kadagiti dialekto, urayno dagitoy ket sabalida metten ken sagpaminsan a naikedkeddengda a kas dagiti pagsasao. Isunga awan ti agmaymaysa, agtaltalinaay a pagsasao nga Arameo; iti tunggal maysa a panawen ken lugar timbes ket nga addaan iti bukodna a kita. Ti ARameo ket naitalinaay a kas liturhika a pagsasao babaen dagiti simbaan ti Dumaya a Kristiano, iti porma iti Siriako, ti karuay nga Arameo a nakaalaan ti Dumaya a Kristianidad, no mabalin wenno saan a dagitoy a omunidad ket nagsasaoda idi wenno ti sabali a porma ti Arameo a kas ti bukodda a bernakular, ngem nagbalbaliw metten it isabali a pagsasao a kas ti nangruna a pagsasao ti komunidad.
Ti Moderno nga Arameo ket naisasao tatta nga aldaw a kas umuna a pagsasao babaen dagiti adu a naiwarwara, kaaduan a bassit, ken kaadun a dagiti nisinsina a komunidad dagiti nagigiddiat a Kristiano, Hudio, ken dagiti Mandeo nga etniko a grupo ti Laud nga Asia[10]—a kaaduan kadagitoy iti Asirio iti porma iti Asirio a Neo-Arameo ken Kaldea Neo-Arameo—nga amin dagitoy ket nangitalinaay ti panag-usar iti kaaduan idi a lingua franca urayno dagiti simmarsaruno a panagsukat ti pagsasao a nasanay kadagiti amin a paset ti Tengnga a Daya. Dagiti pagsasao nga ARameo ket naikeddeng tattan a naisagmak.[11]
Dagiti nota[urnosen | urnosen ti taudan]
- ^ Reperensia ti Imperial nga Arameoc (700–300 BC) iti Ethnologue (maika-17 nga ed., 2013)
Reperensia ti Daan nga Arameo (sakbay ti 700 BC) iti Ethnologue (maika-17 nga ed., 2013)
Reperensia ti Asirio Neo-Arameo iti Ethnologue (maika-17 nga ed., 2013)
- ^ "The Aramaic Text in Demotic Script: The Liturgy of a New Year's Festival Imported from Bethel to Syene by Exiles from Rash". JSTOR.
- ^ "Manichaean Aramaic in the Chinese Hymnscroll". Links.jstor.org. Naala idi 2014-03-20.
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Aramaic". Glottolog 2.7. Jena: Instituto para iti Ebolusionario nga Antropolohia ni Max Planck.
- ^ Ti Arameo ket agparang iti ayan ti nagbaetan ti maika-11 ken maika-9 a siglo SK. Ni Beyer (1986: 11) ket mangisingasing a ti naisurat nga Arameo ket mabalin a napetsaan manipud idi maika-11 a siglo SK, gapu ta nabangon daytoy babaen idi maika-10 a siglo, nga isu ti nangipetsaanna ti kaduogan a sinursurat iti akin-abagatan a Siria. Ni Heinrichs (1990: x) ket nagus-usar ti saan unay a kontrobersial a petsa iti maika-9 a siglo, a daytoy ket addaan iti nalawag ken adu a pannakapasingked.
- ^ Allen C. Myers, ed. (1987). "Aramaic". The Eerdmans Bible Dictionary. Grand Rapids, Michigan: William B. Eerdmans. p. 72. ISBN 0-8028-2402-1.
Sapasap a naitunosan a ti Arameo ket sapasap idi a pagsasao ti Israel idi umuna a siglo AD. Ni Hesus ken dagiti disipolona ket nagsasao iti Galileo a dialekto, a nailasin idi daytoy manipud iti Herusalem (Matt. 26:73).
- ^ "What Language Did Jesus Speak?". Markdroberts.com. Naala idi 2014-03-20.
- ^ Beyer 1986: 38–43; Casey 1998: 83–6, 88, 89–93; Eerdmans 1975: 72.
- ^ "Tradition and Modernity in Arabic Language And Literature". J R Smart, J. R. Smart. 2013.
- ^ Heinrichs 1990: xi–xv; Beyer 1986: 53.
- ^ Naby, Eden. "From Lingua Franca to Endangered Language". Assyrian International News Agency.
Dagiti nagibasaran[urnosen | urnosen ti taudan]
- Beyer, Klaus (1986). The Aramaic language: its distribution and subdivisions. Vandenhoeck und Ruprecht. ISBN 3-525-53573-2.
- Casey, Maurice (1998). Aramaic sources of Mark's Gospel. Cambridge University Press. ISBN 0-521-63314-1.
- "Aramaic". The Eerdmans Bible Dictionary. Grand Rapids, Michigan, USA: William B Eerdmans. 1975. ISBN 0-8028-2402-1.
- Frank, Yitzchak (2003). Grammar for Gemara & Targum Onkelos ((expanded edition) nga ed.). Feldheim Publishers / Ariel Institute. ISBN 1-58330-606-4.
- Heinrichs, Wolfhart, ed. (1990). Studies in Neo-Aramaic. Atlanta, Georgia: Scholars Press. ISBN 1-55540-430-8.
- Nöldeke, Theodor (2001). Compendious Syriac Grammar. Winona Lake: Eisenbrauns. ISBN 1-57506-050-7.
- Richard, Suzanne (2003). Near Eastern Archaeology: A Reader (Illustrated nga ed.). EISENBRAUNS. ISBN 978-1-57506-083-5.
- Rosenthal, Franz (1995). A Grammar of Biblical Aramaic (Maika-6 nga, revised nga ed.). Otto Harrassowitz, Wiesbaden. ISBN 3-447-03590-0.
- Sabar, Yona (2002). A Jewish Neo-Aramaic Dictionary. Harrassowitz. ISBN 978-3-447-04557-5.
- Sokoloff, Michael (2002). A Dictionary of Jewish Babylonian Aramaic. Ramat Gan: Bar-Ilan UP; Johns Hopkins UP. ISBN 965-226-260-9.
- Sokoloff, Michael (2002). A Dictionary of Jewish Palestinian Aramaic (2nd nga ed.). Bar-Ilan UP; Johns Hopkins UP. ISBN 965-226-101-7.
- Stevenson, William B. (1962). Grammar of Palestinian Jewish Aramaic (2nd nga ed.). Clarendon Press. ISBN 0-19-815419-4.
Dagiti silpo ti ruar[urnosen | urnosen ti taudan]
Midia a mainaig iti Pagsasao nga Arameo iti Wikimedia Commons


text:
==Ibabayo ti Fedora Core 6==  Agusan  (naisingasing) ||  x86  ||  x86_64  ||  ppc    wenno iti sangalubongan a  mirror  nga as-asideg kadakayo.    Kadagupan ti Pannakairuar  ||  Panagdaliasat ti Fedora Core 6     Estadistika  |  Kadaywan a Problema  |  Ipadamag ti Biddut        Ti Gannuat a Fedora ket gannuat ti duyatyat a tataudan nga agtataud nga aggapu ti  Red Hat  ken naisakad ti gimong. Ania ti pagtungpalanna? Ti napardas a panagdur-as ti software ken linaon ti Nawaya ken Duyatyat a Tataudan. Dagiti publiko a pagtungtungan. Dagiti duyatyat a panagpatuloy. Ti napardas a pannakapabaro. Ti Meritokrasia ken kinaaragaag. Am-amin a kastoy maipapan ti paggun-odan ti kaimbagan a sistema ti panangpaandar a maikkan ti Nawaya a software.
#!html


text:
Marso 18
Ti Marso 18 ti maika-77 nga aldaw ti tawen (maika-78 kadagiti bisiesto a tawen) iti kalendario a Gregoriano. Adda pay 288 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1837 – Grover Cleveland, maika-22 ken maika-24 a Presidente ti Estados Unidos (pimmusay 1908)
- 1905 – Robert Donat, Briton nga aktor (pimmusay 1958)
- 1928 – Fidel V. Ramos, maika-12 a Presidente ti Filipinas
- 1979 – Adam Levine, Amerikano a kumakanta


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Mikias 4:1-13
4 Ket mapasamakto iti kamaudianan a paset dagiti aldaw+ a ti bantay+ ti balay+ ni Jehova sititibkerto ti pannakaipasdekna a nangatngato ngem iti tapaw ti bambantay, ket sigurado a maipangatonto iti ngatuen dagiti turod;+ ket dagiti ili agayusdanto nga agturong iti dayta.+2 Ket pudno unay a mapanto ti adu a nasion ket kunaenda: “Umaykayo,+ ket sumang-attayo iti bantay ni Jehova ken iti balay ti Dios ni Jacob;+ ket isuronatayto maipapan kadagiti dalanna,+ ket magnatayto kadagiti danana.”+ Ta manipud iti Sion rummuarto ti linteg, ken ti sao ni Jehova manipud Jerusalem.+3 Ket pudno unay a mangukomto iti tengnga ti adu nga ili,+ ket ilintegna ti bambanag+ maipapan kadagiti nabileg a nasion iti adayo.+ Ket kasapulanto a pitpitenda dagiti kampilanda a pagbalinen a subsob ti arado ken dagiti pikada a pagbalinen a pangarbas a getgetteng.+ Saandanto a mangitag-ay iti kampilan, nasion maibusor iti nasion, saandanto met a sursuruenen ti pannakigubat.+4 Ket pudno nga agtugawdanto, tunggal maysa iti sirok ti puon ti ubasna ken iti sirok ti kayona a higos,+ ket awanto ti asinoman a mamagpigerger kadakuada;+ ta ti mismo a ngiwat ni Jehova ti buybuyot sinaona dayta.+5 Ta amin dagiti ili, iti biangda, magnadanto tunggal maysa iti nagan ti diosna;+ ngem datayo, iti biangtayo, magnatayto iti nagan ni Jehova a Diostayo+ agingga iti tiempo a di nakedngan, iti mismo nga agnanayon.+6 “Iti dayta nga aldaw,” kuna ni Jehova, “tiponekto daydiay nagsagkisagking;+ ket daydiay naiwarawara ummongekto a sangsangkamaysa,+ uray daydiay trinatok iti dakes.7 Ket daydiay nagsagkisagking sigurado a pagbalinekto a maysa a natda,+ ken daydiay naipanaw iti adayo maysa a nabileg a nasion;+ ket ni Jehova pudno nga agturayto kadakuada kas ari idiay Bantay Sion, manipuden ita ken agingga iti tiempo a di nakedngan.+8 “Ket no maipapan kenka, O torre ti pangen, ti munturod ti anak a babai ti Sion,+ agingga kenka umayto dayta, wen, ti umuna a pagturayan sigurado nga umayto,+ ti pagarian a kukua ti anak a babai ti Jerusalem.+9 “Ita apay nga agtultuloyka nga agpukkaw a sipipigsa?+ Awan kadi ti ari kenka, wenno napukaw kadin ti bukodmo a manangbalakad, iti kasta ginammatannaka dagiti ut-ot a kas kadagiti ut-ot ti babai nga agpaspasngay?+10 Agrigatka iti nakaro ket bumkaska, O anak a babai ti Sion, kas iti babai nga agpaspasngay,+ ta ita rummuarkanto manipud iti maysa nga ili, ket kasapulan nga agtaengkanto iti tay-ak.+ Ket kasapulan a dumtengkanto agingga idiay Babilonia.+ Sadiay a maispalkanto.+ Sadiay a gatangennakanto a bawyen ni Jehova manipud dakulap dagiti kabusormo.+11 “Ket ita sigurado nga addanto maurnong nga adu a nasion maibusor kenka, dagidiay agkunkuna, ‘Isu marugitan koma, ket dagiti matatayo kumitada koma iti Sion.’+12 Ngem no maipapan kadakuada, saanda a naammuan dagiti kapanunotan ni Jehova, ket saanda a naawatan ti pammatigmaanna;+ agsipud ta sigurado a kas iti maysa nga intar ti kagapgapas a binukel ummongennanto ida a sangsangkamaysa iti pagirikan.+13 “Bumangonka ket agirikka, O anak a babai ti Sion;+ ta ti saram pagbalinekto a landok, ket dagiti kukom pagbalinekto a gambang, ket sigurado a tumekemto ti adu nga ili;+ ket babaen iti panangiparit pudno nga ipaaymo ken Jehova ti nakillo a gunggonada,+ ken dagiti sanikuada iti pudno nga Apo ti intero a daga.”+


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Proverbio 15:1-33
15 Ti maysa a sungbat, no naalumamay, pagbaw-ingenna ti pungtot,+ ngem ti sao a makapasakit parnuayenna ti unget.+2 Ti dila dagidiay masirib nasayaat ti maaramidanna buyogen ti pannakaammo,+ ngem ti ngiwat dagidiay maag agyesngaw iti kinamaag.+3 Dagiti mata ni Jehova addada iti amin a lugar,+ a sisisiput kadagidiay dakes ken kadagidiay naimbag.+4 Ti kinatalinaay ti dila ket kayo ti biag,+ ngem ti kinakillo iti dayta kaipapananna ti pannakarba iti espiritu.+5 Ti asinoman a maag saanna a raemen ti disiplina ni amana,+ ngem ti asinoman a mangraem iti pannubngar nasaldet.+6 Iti balay daydiay nalinteg adda naruay a pempen,+ ngem iti apit daydiay nadangkes adda pannakailaksid.+7 Dagiti bibig dagidiay masirib agtultuloy nga agiwara iti pannakaammo,+ ngem saan a kasta ti puso dagidiay maag.+8 Ti sakripisio dagidiay nadangkes nakarimrimon ken Jehova,+ ngem ti kararag dagidiay napalungdo pakaragsakanna.+9 Ti dalan daydiay nadangkes nakarimrimon ken Jehova,+ ngem daydiay mangsursurot iti kinalinteg ayatenna.+10 Ti disiplina dakes iti daydiay mangbaybay-a iti dana;+ asinoman a manggurgura iti pannubngar matayto.+11 Ti Sheol ken ti lugar ti pannakadadael+ addada iti sanguanan ni Jehova.+ Anian nga ad-adda pay dagiti puso ti annak ti sangatauan!+12 Ti managuy-uyaw saanna nga ayaten daydiay mangtubtubngar kenkuana.+ Kadagidiay masirib isu saanto a mapan.+13 Ti narag-o a puso adda nasayaat nga ibungana iti rupa,+ ngem gapu iti saem ti puso adda ti nadanar nga espiritu.+14 Ti mannakaawat a puso isu daydiay agbirok iti pannakaammo,+ ngem ti ngiwat dagiti maag a tattao isu daydiay agtarigagay iti kinamaag.+15 Amin dagiti aldaw daydiay naparigatan dakesda;+ ngem daydiay maay-ayatan ti pusona addaan padaya a patinayon.+16 Nasaysayaat ti bassit buyogen ti panagbuteng ken Jehova+ ngem iti naruay nga abasto ket pannakariribuk ti naipakuyog iti dayta.+17 Nasaysayaat ti putahe a natnateng a sadiay adda ayat+ ngem iti toro a pinalukmeg iti kulluong ket gura ti naipakuyog iti dayta.+18 Ti managpungtot a tao gutugotenna ti rinnupir,+ ngem daydiay nabannayat nga agunget pagulimekenna ti panagririri.+19 Ti dalan daydiay nasadut ket kas iti alad a siitan,+ ngem ti dana dagidiay napalungdo ket dalan a nagaburan a silalantag.+20 Ti masirib nga anak isu daydiay mamagrag-o iti ama,+ ngem ti maag a tao umsienna ni inana.+21 Ti kinamaag maysa a panagrag-o iti daydiay awanan iti puso,+ ngem ti tao nga addaan panangilasin isu daydiay mapan a sililinteg.+22 Adda pannakapaay dagiti gakat no sadino nga awan ti kompidensial a saritaan,+ ngem iti kinaadu dagiti manangbalakad adda maitungpal.+23 Ti maysa a tao addaan panagrag-o iti sungbat ti ngiwatna,+ ket ti sao iti umiso a tiempona O anian a nagsayaat!+24 Ti dana ti biag agpangato iti daydiay agtigtignay a buyogen ti pannakatarus,+ tapno maadaywanna ti Sheol iti baba.+25 Ti balay dagidiay nangitan-ok iti bagbagida rakrakento ni Jehova,+ ngem ipasdeknanto ti beddeng ti balo a babai.+26 Dagiti gandat daydiay dakes nakarimrimonda ken Jehova,+ ngem ti makaay-ayo a sasao nadalusda.+27 Daydiay gumunggun-od iti nakillo a gunggona mangyeg iti pannakailaksid iti bukodna a balay,+ ngem ti gumurgura iti sagsagut isu daydiay agtultuloyto nga agbiag.+28 Ti puso daydiay nalinteg agmennamenna tapno makasungbat,+ ngem ti ngiwat dagidiay nadangkes agyesngaw iti dakes a bambanag.+29 Adayo ni Jehova kadagidiay nadangkes,+ ngem ti kararag dagidiay nalinteg denggenna.+30 Ti kinaraniag dagiti mata+ pagrag-oenna ti puso;+ ti damag+ a naimbag palukmegenna dagiti tulang.+31 Ti lapayag nga umimdeng iti pannubngar+ ti biag agtaeng iti mismo a nagtetengngaan dagiti masirib a tattao.+32 Asinoman nga umadayo iti disiplina+ laksidenna ti bukodna a kararua, ngem daydiay umimdeng iti pannubngar gumunggun-od iti puso.+33 Ti panagbuteng ken Jehova maysa a disiplina nga agturong iti sirib,+ ket sakbay ti dayag adda kinapakumbaba.+


text:
Regalo a 19,000 a Tiket iti Eroplano
Idi Hulio 2013, maysa a makapagagar a surat ti impatulod ti Bagi a Manarawidwid dagiti Saksi ni Jehova kadagiti misionero ken dadduma pay nga adda iti espesial nga amin-tiempo a panagserbi nga adda iti sabali a pagilian. Nadakamat iti surat ti maysa nga urnos a panangtulong kadagidiay agserserbi iti sabali a pagilian iti panagbiaheda a mapan kadagiti rehional ken internasional a kombension a maaramid iti 2014 agingga iti nasapa a paset ti 2015.
Ti panggep daytoy nga urnos ket saan laeng a tapno tulongan dagidiay agserserbi iti sabali a pagilian a makapan iti kombension no di ket tapno makalangenda ti pamilia ken gagayyemda. Nadakamat pay iti surat a ti organisasion ti mangbayad iti round-trip a tiket iti eroplano.
Nupay adda ti kastan nga urnos iti napalpalabas, naiduma iti daytoy a tawen. Iti sidong ti panangiwanwan ti Teaching Committee ti Bagi a Manarawidwid, ti agi-book kadagiti tiket ket ti kabubuangay a departamento, ti World Headquarters (WHQ) Travel.
Apaman a naipatulod dagiti surat ti imbitasion, mangrugin a makaawat ti WHQ Travel kadagiti kiddaw para iti tiket iti eroplano. Idi Enero 2014, nakaad-adun dagiti agsangpet a kiddaw. Ti grupo a natudingan a mangasikaso kadagiti eskediul ti biahe ket nagbirok ken nagi-book kadagiti itinerary para kadagiti adda iti espesial nga amin-tiempo a panagserbi iti intero a lubong.
Narikut ti dadduma a ruta ti biahe. Dagiti agbiahe manipud Reykjavík, Iceland ket masapul a mapan idiay Cochabamba, Bolivia. Dadduma nga aggapu iti Nouméa, New Caledonia kasapulan nga agtayabda a mapan idiay Antananarivo, Madagascar. Dadduma met nga agbiahe manipud Port Moresby, Papua New Guinea ti agturong idiay Seattle, Washington, U.S.A., ken adda met dagiti aggapu iti Ouagadougou, Burkina Faso a mapan idiay Winnipeg, Canada.
Agarup 19,000 a tiket ti eroplano ti nai-book ti WHQ Travel team a buklen ti lima a tao. Babaen ti panangusarda kadagiti pondo nga indonar dagiti kongregasion a nairanta para iti daytoy a panggep, nakagatang ken nakaipatulodda kadagiti tiket para iti agarup 4,300 a biahero iti 176 a pagilian.
Napalalo ti panagyaman dagiti naipaayan iti daytoy a probision. Insurat ti maysa a pagassawaan a misionero: “Agsublikami itan iti nakaidestinuanmi idiay Southeast Asia. Agyamyamankami unay iti panangtulongyo kadakami a makaawid iti pagilianmi nga England tapno makaduami ti pamiliami iti damo a gundaway bayat ti lima a tawen. No awan daytoy a probision a nangtulong kadakami, dikam koma nakaawid. Isu a naimpusuan nga agyamankami kadakayo amin a namagbalin a posible ti panagawidmi.”
Insurat ti maysa a misionero nga agserserbi idiay Paraguay: “Kayatmi ken ni baketko nga iyebkas ti naimpusuan a panagyamanmi gapu iti gundawaymi nga umatender iti internasional a kombension idiay New Jersey, U.S.A. Iti nasapa a paset ti 2011, inrugimin ti nagplano a mapan idiay United States tapno makitami ti sangalubongan a headquarter ket inyurnonganmi dayta. Ngem idi Hunio iti dayta a tawen, naawiskami nga agbisita kadagiti kongregasion ti sign-language idiay Paraguay. Kaipapanan dayta a kanayon nga agbiahekami a mapan iti nadumaduma a lugar. Inus-usigmi a naimbag ket inkeddengmi a saanmin nga ituloy ti biahemi a mapan idiay United States ket gumatangkami laengen iti lugan tapno ad-adu ti magapuananmi iti baro nga annongenmi. Idi kuan, nakaawatkami iti imbitasion nga umatender iti internasional a kombension. Natungpal met laengen ti arapaapmi! Agyamyamankami la unay ken Jehova iti kinaimbag ken kinadungngona.”
“Kayatmi nga iyebkas ti napalaus a panagyamanmi babaen iti daytoy ababa nga e-mail!” Daytoy ti surat ti agassawa manipud Malawi. “Adu la ketdi a trabaho dayta, agraman nausar nga oras ken kuarta tapno maasikaso ti adu nga itinerary. Apresiarenmi ti panagbannogyo ken kangrunaan iti amin, ti kinaparabur ti organisasion ni Jehova tapno posible a makaawidkami nga umatender iti internasional a kombension ken makiinniliw iti pamilia ken gagayyemmi.”
Magusgustuan dagidiay adda iti WHQ Travel daytoy nga annongenda. “Naisangsangayan ti pribilehio a tumulong kadagiti misionero a makaawid tapno makitada ti pamilia ken gagayyemda,” kuna ni Mileivi. “Gapu iti daytoy, naapresiarko unay ti nauneg a panagayat ti organisasion kadagidiay agserserbi iti sabali a pagilian,” innayon ni Dorise. Kinuna met ti overseer ti departamento a ni Rodney: “Makaparagsak ta karamanak iti daytoy a proyekto.”
Maragragsakan dagiti Saksi ni Jehova iti intero a lubong a nangipaay iti daytoy a naayat a regalo para kadagiti nagagaget ken managsakripisio a kakabsatda.
Ammuem ti Ad-adu Pay
SIASINO ITA DAGITI MANGAR-ARAMID ITI PAGAYATAN NI JEHOVA?
Apay a Mangang-angaykami Kadagiti Dadakkel nga Asamblea?
Tinawen nga agtataripnongkami para iti tallo nga espesial nga okasion. Kasanoka a magunggonaan kadagitoy?


text:
SALUDSOD DAGITI AGTUTUBO
Sobra Kadi ti Pannakaseknanko iti Itsurak?
Quiz: Sobra kadi ti pannakaseknanko?
Ania ti kangrunaan a mangdeskribir iti panagriknam?
Pulos a diak kayat ti itsurak.
No dadduma, diak kayat ti itsurak.
Kanayon a kayatko ti itsurak.
-
Ania ti kangrunaan a kayatmo a baliwan iti bagim?
Katayag
Timbang
Korte ti bagi
Buok
Kolor ti kudil
Kadakkel ti masel
Dadduma pay
-
Kompletuem.
Masuronak unay iti bagik . . .
no kitaek ti timbangko.
no agsarmingak.
no idiligko ti bagik iti sabsabali (gagayyem, modelo, artista).
-
Kompletuem.
Kitkitaek ti timbangko iti . . .
inaldaw.
linawas.
sagpaminsan iti sumagmamano a lawas.
-
Ania kadagitoy a pagarigan ti kangrunaan a mangdeskribir iti riknam?
Naalas a panagkita iti itsura. (Pagarigan: “Kada agsarmingak, nakaluklukmeg ken nakaal-alas ti makitak. Diak payen mangmangan tapno kumuttongak.”—Serena.)
Balanse a panagkita iti itsura. (Pagarigan: “Adda latta nga adda ti ditay magustuan iti itsuratayo, ngem adda dagiti rumbeng nga akseptarentayo lattan. Awan maganabtayo iti kapapanunot iti ditay kabaelan a baliwan.”—Natanya.)
-
Ibaga kadatayo ti Biblia a ditay panunoten ti bagitayo nga ad-adda ‘ngem iti rebbeng a panangpanunottayo.’ (Roma 12:3) No kasta, maiparbeng laeng—ken kasapulan pay ketdi—ti balanse a panangpanunotmo iti bagim. Kas pagarigan, dayta ti makagapu nga agsipilioka ken pagtalinaedem a nadalus ti bagim.
Ngem kasanon no masansan a madismayaka wenno sobran ti pannakaseknanmo iti itsuram? No kasta, nalabit mapanunotmo . . .
‘Apay a naalas ti panagkitak iti itsurak?’
Mabalin nga adda sumagmamano a rason a kas kadagitoy:
Impluensia ti media. “Adu a ladawan ti masansan a makita dagiti agtutubo a mangiparikna a rumbeng a kanayon a nakakutkuttong ken nakapimpintastayo. Isu a makapasuron no saantayo a kasta!”—Kellie.
Impluensia ti nagannak. “Nadlawko a no maseknan unay ti maysa nga ina iti itsurana, masansan a kasta met ti balasangna. Agpayso met dayta kadagiti agama.”—Rita.
Nababa a kompiansa iti bagi. “Kayat dagidiay sobra ti pannakaseknanda iti itsurada ti masansan a madaydayaw. Makauma ti makikadua kadagiti kasta a tattao!”—Jeanne.
Aniaman ti makagapu, nalabit pampanunotem . . .
‘Rumbeng kadi a baliwak ti itsurak?’
Usigem ti kuna ti dadduma a padam nga agtutubo.
“Saanmo a kanayon a mabaliwan dagiti dimo kayat iti bagim, isu a nasaysayaat no akseptarem lattan dagiti pakapilawam. No kasta ti aramidem, posible a di pay ketdi madlaw dayta ti dadduma.”—Rori.
“Aramidem ti amin a kabaelam nga agbalin a nasalun-at. No nasalun-atka, makitanto dayta iti itsuram. No ti magustuan laeng ti maysa a tao kenka ket ti itsuram (imbes a ti agpayso a kinataom), isu ket saan a gayyem.”—Olivia.
Laglagipem: Aramidem ti kabaelam a mangpasayaat iti itsuram. Ngem dimo unay pakaseknan dagiti dimon mabalbaliwan. Ngamin, mabalin a makadangran ti nalabes a pannakaseknan iti itsuram. (Basaem ti “ Kapadasan ni Julia.”)
Ngem no balanse ti kababalinmo, realistiko ti panangmatmatmo iti bagim, kas iti napaneknekan ti agtutubo a ni Erin. “Siempre, adda dagiti pakasikorak maipapan iti itsurak,” kunana, “ngem nadlawko a madismayaak laeng no dagiti diperensiak ti kitkitaek. Ita, regularakon nga agehersisio ken mangmangan kadagiti nasustansia isu nga in-inut a simmayaaten ti dadduma pay a banag.”
Ti kasayaatan pay laeng a makeover!
No balanse ti panangmatmatmo iti itsuram, nasaysayaat ti riknam (ken uray ti langam). Makatulong ti Biblia. Paregtaennaka nga agbalin a:
Kontento. “Nasaysayaat a mapnekka iti adda kenka ngem ti kanayon nga agtarigagayka iti sabali a banag, agsipud ta awan serserbina dayta a kas iti panangkamat iti angin.”—Eclesiastes 6:9, Contemporary English Version.
Balanse iti panagehersisio. “Ti panagsanay iti bagi bassit ti maigunggonana.”—1 Timoteo 4:8.
Mangpapintas iti makin-uneg a kinataom. “Ti maysa laeng a tao kitaenna no ania ti agparang kadagiti mata; ngem no maipapan ken Jehova, kitaenna no ania ti puso.”—1 Samuel 16:7.
“Makita iti rupatayo ti panangmatmattayo iti bagitayo. No kontento ti maysa a tao, makita dayta ti dadduma ket sigurado a maatrakarda kenkuana.”—Sarah.
“Nalaka a madlaw ti kinapintas. Ngem ti kinataom ken dagiti nagsayaat a kababalinmo ti kangrunaan a malaglagipto dagiti tattao kenka.”—Phylicia.
Kitaem met ti Proverbio 11:22; Colosas 3:10, 12; 1 Pedro 3:3, 4.


text:
WORKSHEET
Pannakibagay Kadagiti Kakabsatmo
Kanayonan Manipud iti Daytoy a Koleksion
No Kasano a Pasardengen ti Cyberbully
Makatulong kenka daytoy a worksheet a mangkita iti pagimbagan ken pagdaksan ti dadduma nga opsion ken agtignay tapno mapasardeng ti panang-bully.
Kontrolem ti Panangusarmo iti Kuarta
Usarem daytoy a worksheet tapno mapagdumam ti kasapulam ken kayatmo, ken tapno maammuam no kasanom a mayanay dagita iti badyetmo.
Tulong iti Panangpili iti Nasayaat a Pagtuladan
Makatulong kenka daytoy a worksheet a mangpili iti nasayaat a pagtuladan.
WORKSHEET


text:
Estoria 12: Nagaramid Dagiti Tattao ti Dakkel a Torre
ADU a tawen ti naglabas. Dagiti annak ni Noe ti nagputotda ti adu, ket di nagbayag adun ti tattao ditoy daga.
Maysa kadagitoy isu ti apoko-ti-tumeng ni Noe nga agnagan Nimrod. Isu ti dakes a tao a nanganup ken nangpapatay ti an-animal ken tattao. Pinagbalinna met ti bagina nga ari. Saan a kinayat ti Dios ni Nimrod.
Maymaysa ti pagsasao amin a tattao idi. Kayat ni Nimrod a pagkaykaysaenna ida amin tapno maiturayanna ida. Gapuna imbagana kadagiti tattao a mangbangonda ti siudad ken ti maysa a dakkel a torre. Kitaem ida iti retrato nga agar-aramid ti ladrilio.
Saan a naay-ayo ni Jehova a Dios iti daytoy. Ngem kuna dagiti tattao: ‘Mangbangontayo ti maysa a siudad ken nangato a torre a ti tuktokna dumanon idiay langit. Iti kasta nalalataktayonto!’ Kayatda nga isuda ti maidaydayaw, saan a ti Dios.
Ammom kadi no kasano a pinasardeng ti Dios dagiti tattao a mangbangbangon ti torre? Bigla a pinagsasaona ida ti nagduduma a pagsasao. Gapuna saanda a nagkikinnaawatan ti maysa ken maysa. Isut’ gapuna a ti siudadda naawagan Babel, wenno Babilonia, kayatna a sawen “pannakariribok.”
Itan mangrugin nga umadayo dagiti tattao manipud Babel. Ti grupo dagiti tattao a parpareho ti saoda ti nagtitiponda a nagian iti dadduma a paspaset ti daga.
Genesis 10:1, 8-10; 11:1-9.
Dagiti Saludsod
- Siasino ni Nimrod, ket kasano ti panagrikna ti Dios kenkuana?
- Iti ladawan, apay nga agar-aramid dagiti tattao iti ladrilio?
- Apay a saan a naay-ayo ni Jehova iti daytoy a panagbangon?
- Kasano a pinasardeng ni Jehova ti pannakaibangon ti torre?
- Ania ti nayawag iti siudad, ket ania ti kayat a sawen dayta a nagan?
- Ania ti napasamak kadagiti tattao idi a ti Dios pinagdudumana ti pagsasaoda?
Kanayonan a salsaludsod
- Basaenyo ti Genesis 10:1, 8-10.
Ania a kababalin ti imparangarang ni Nimrod, ket ania a pakdaar ti ipaay daytoy kadatayo? (Prov. 3:31)
- Basaenyo ti Genesis 11:1-9.
Apay a nangbangonda iti torre, ngem apay a napaay daytoy? (Gen. 11:4; Prov. 16:18; Juan 5:44)